qundao/data-zh-poetry huggingface dataset:
江心春日
作者：释元肇
朝代：宋

江边春日正迟迟，岸草汀蒲绿涨肥。有户不扃僧懒出，种花无地客来稀。破烟白鸟成双下，度堑昏鸦接翅归。流转自怜乡国异，风光随处不相违。
江心春日
作者：释元肇
朝代：宋

江边春日正迟迟，岸草汀蒲绿涨肥。
有户不扃僧懒出，种花无地客来稀。
破烟白鸟成双下，度壍昏鸦接翅归。
流转自怜乡国异，风光随处不相违。
江路午行
作者：释元肇
朝代：宋
体裁：七言绝句

谁家吠犬出低篱，桥在村西人未知。白鸟自来还自去，柳阴浓处立多时。
池梅
作者：释元肇
朝代：宋

水净方塘晓镜清，依依冷照玉娉婷。昭君莫怨毛延寿，此意如何画得成。
池梅
作者：释元肇
朝代：宋

水浄方塘晓镜清，依依冷照玉娉婷。
昭君莫怨毛延寿，此意如何画得成。
汤西楼新居
作者：释元肇
朝代：宋
体裁：五言律诗

闻君移住处，相近太平坊。旧日同吟侣，新来认草堂。避喧犹未可，在陋亦何妨。只有西楼月，清光不改常。
泊然
作者：释元肇
朝代：宋

真个无营者，方能向此居。花间谁是蝶，池上不知鱼。竹户清阴碎，苔阶翠点疏。东西几片壁，只贴坐忘书。
泊然
作者：释元肇
朝代：宋

真箇无营者，方能向此居。
花间谁是蝶，池上不知鱼。
竹户清阴碎，苔阶翠点疎。
东西几片壁，只贴坐忘书。
洞庭用白乐天韵
作者：释元肇
朝代：宋

两丸跳掷几升沉，谁识仙源洞府深。月在波间明片玉，舟从水口出横金。夫差醉后无吴舞，范蠡来时有越吟。千古烟波兴废事，白鸥渔叟是知心。西缈东峨日未沉，洞庭山水更幽深。微茫雪浪疑浮玉，杳霭烟霞似紫金。坛上绿毛遗灶冷，橘中皓首采芝吟。桃花洞口年年发，自是寻人不尽心。
洞庭用白乐天韵·其一
作者：释元肇
朝代：宋

两丸跳掷几升沉，谁识仙源洞府深。月在波间明片玉，舟从水口出横金。夫差醉后无吴舞，范蠡来时有越吟。千古烟波兴废事，白鸥渔叟是知心。
洞庭用白乐天韵·其一
作者：释元肇
朝代：宋

两丸跳掷几昇沉，谁识僊源洞府深。
月在波间明片玉，舟从水口出横金。
夫差醉后无吴舞，范蠡来时有越吟。
千古烟波兴废事，白鸥渔叟是知心。
洞庭用白乐天韵·其二
作者：释元肇
朝代：宋

西缈东峨日未沉，洞庭山水更幽深。微茫雪浪疑浮玉，杳霭烟霞似紫金。坛上绿毛遗灶冷，橘中皓首采芝吟。桃花洞口年年发，自是寻人不尽心。
洞庭用白乐天韵·其二
作者：释元肇
朝代：宋

西缈东峨日未沉，洞庭山水更幽深。
微茫雪浪疑浮玉，杳霭烟霞似紫金。
坛上绿毛遗竈冷，橘中皓首采芝吟。
桃花洞口年年发，自是寻人不尽心。
洞庭翠峰
作者：释元肇
朝代：宋

峯点浮螺翠，遥波界玉田。
云中听鷄犬，路入趁渔船。
浓淡霜天晓，青黄橘户烟。
寺因明觉住，清响有人传。
洞庭翠峰
作者：释元肇
朝代：宋

峰点浮螺翠，遥波界玉田。云中听鸡犬，路入趁渔船。浓淡霜天晓，青黄橘户烟。寺因明觉住，清响有人传。
洞霄宫
作者：释元肇
朝代：宋

夹道列苍官，回回水屈盘。
一峯天柱杪，九鏁洞云寒。
涧草受春绿，山茶落晓丹。
霜髯雪眉叟，倚杖听惊湍。
洞霄宫
作者：释元肇
朝代：宋

夹道列苍官，回回水屈盘。一峰天柱杪，九锁洞云寒。涧草受春绿，山茶落晓丹。霜髯雪眉叟，倚杖听惊湍。
海棠
作者：释元肇
朝代：宋

昭阳殿裏醉含情，三十六宫颜色轻。
几向春风怜薄命，少陵诗史不书名。
海棠
作者：释元肇
朝代：宋

昭阳殿里醉含情，三十六宫颜色轻。几向春风怜薄命，少陵诗史不书名。
海门古城
作者：释元肇
朝代：宋

昔闻天祚际，城此镇东州。
坏堑寻余镞，荒祠立故侯。
荆榛无茂日，禾黍几番秋。
江上寒潮水，依然到石头。
海门古城
作者：释元肇
朝代：宋

昔闻天祚际，城此镇东州。坏堑寻馀镞，荒祠立故侯。荆榛无茂日，禾黍几番秋。江上寒潮水，依然到石头。
海门道中
作者：释元肇
朝代：宋
体裁：七言绝句

云驶前林雨脚回，炎风赫日马蹄埃。道傍官柳应相笑，十二年中四往来。
海陵道中
作者：释元肇
朝代：宋

来往吴陵路，渔樵是切邻。雨容轻湿晓，水气暗浮春。野雁情如客，汀鸥黠近人。梅花篷底见，倍觉有精神。
海陵道中
作者：释元肇
朝代：宋

来往吴陵路，渔樵是切邻。
雨容轻湿晓，水气暗浮春。
野鴈情如客，汀鸥黠近人。
梅花篷底见，倍觉有精神。
润云
作者：释元肇
朝代：宋

高结据空虚，吴中大隐居。碧云生暮景，清气浥楼书。座上通玄客，门前长者车。东隅贯休阁，相望复何如。
润云
作者：释元肇
朝代：宋

高结据空虚，吴中大隠居。
碧云生暮景，清气浥楼书。
座上通玄客，门前长者车。
东隅贯休阁，相望復何如。
清明
作者：释元肇
朝代：宋

寒食清明节，家家拜扫辰。酒杯难醉土，泪眼不知春。旧冢连新冢，今人叹昔人。路傍无主认，几个石麒麟。
清明
作者：释元肇
朝代：宋

寒食清明节，家家拜扫辰。
酒杯难醉土，泪眼不知春。
旧冢连新冢，今人叹昔人。
路傍无主认，几箇石麒麟。
清月溪
作者：释元肇
朝代：宋

万劫高超一念轻，来非住相去何曾。
定逢葱岭当年使，谁访洪川旧日僧。
舍利未安无缝塔，伽梨空对短檠灯。
凌霄多少熏风泪，吹入淮南紫翠层。
清月溪
作者：释元肇
朝代：宋

万劫高超一念轻，来非住相去何曾。定逢葱岭当年使，谁访洪川旧日僧。舍利未安无缝塔，伽梨空对短檠灯。凌霄多少薰风泪，吹入淮南紫翠层。
渔父
作者：释元肇
朝代：宋
体裁：五言律诗

身外即江山，流行坎止间。烟波垂钓直，天地一舟闲。到岸卖鱼去，无钱得酒还。不知尘世换，几度月弯弯。
渡江
作者：释元肇
朝代：宋
体裁：七言绝句

天地无情日夜流，树烟浓澹岸沈浮。浪花倏忽千堆雪，白似江南去客头。
渡越
作者：释元肇
朝代：宋
体裁：五言律诗

半月金陵路，今朝渡浙河。回头吴岫在，到耳越音多。贺监湖边柳，右军池上鹅。宛然风物在，人事几消磨。
湖上
作者：释元肇
朝代：宋

五年踏破几芒鞋，山色湖光识再来。
鱼鸟散时浮鼓吹，烟云缺处见楼台。
白绵飞尽苏公柳，青豆初尝处士梅。
小立东风争渡急，句中无地着尘埃。
湖上
作者：释元肇
朝代：宋

五年踏破几芒鞋，山色湖光识再来。鱼鸟散时浮鼓吹，烟云缺处见楼台。白绵飞尽苏公柳，青豆初尝处士梅。小立东风争渡急，句中无地著尘埃。
湖上秋日
作者：释元肇
朝代：宋
体裁：七言绝句

湖上新晴人竞游，幽怀无处领清秋。夕阳送尽歌船了，始放钟声出寺楼。
火閤
作者：释元肇
朝代：宋

装折围炉地，方方七尺强。
易容元亮膝，难着浄名床。
省炭功虽小，烧香味较长。
晏然宜袖手，免去暴朝阳。
火閤
作者：释元肇
朝代：宋

装折围炉地，方方七尺强。易容元亮膝，难著净名床。省炭功虽小，烧香味较长。晏然宜袖手，免去暴朝阳。
牡丹
作者：释元肇
朝代：宋

娇红腻紫炫晴芳，好本传来自洛阳。谱上有方曾换骨，花中无比合称王。道妆宜贮黄金屋，素艳堪居白玉堂。罗幕重重护风日，几家歌管惜春光。
牡丹
作者：释元肇
朝代：宋

娇红腻紫炫晴芳，好本传来自洛阳。
谱上有方曾换骨，花中无比合称王。
道妆宜贮黄金屋，素艷堪居白玉堂。
罗幕重重护风日，几家歌管惜春光。
牧野图
作者：释元肇
朝代：宋
体裁：七言绝句

焦头烈尾痛成功，麟阁何曾见画工。争似淡烟杨柳岸，四无阑圈自西东。
牵牛花
作者：释元肇
朝代：宋
体裁：七言绝句

星河明灭映篱根，风露开成碧玉温。晓色未开忙敛恨，柔条无力绊天孙。
狼山
作者：释元肇
朝代：宋

仙子飞升岁月閒，游人犹向此跻攀。五峰寺踞葱茏处，孤塔云撑杳霭间。波渺渺边来汉水，望青青际是吴山。风帆沙鸟无今古，潮落潮生自往还。
狼山
作者：释元肇
朝代：宋

仙子飞昇岁月閒，游人犹向此跻攀。
五峯寺踞葱茏处，孤塔云撑杳霭间。
波渺渺边来汉水，望青青际是吴山。
风帆沙鸟无今古，潮落潮生自往还。
狼山
作者：释元肇
朝代：宋
体裁：五言律诗

寺因先幻有，仙迹本虞君。渡口几点屋，山腰一抹云。长江浮地轴，孤塔焕天文。欲问秦皇事，高崖迥不闻。
狼山池上有感
作者：释元肇
朝代：宋
体裁：七言律诗

池上凉多生万松，登临怀感兴何穷。催诗不雨云空黑，结社无人莲自红。翡翠得鱼忙蘸水，蜻蜓避燕巧低风。灵龟未解蒙庄意，慇慇时来乱叶中。
王乔
作者：释元肇
朝代：宋
体裁：七言绝句

弃世还如弃屣轻，玉箫吹彻月分明。许由不受尧天下，却道风瓢树有声。
王荆公半山祠
作者：释元肇
朝代：宋

来往钟山住半腰，骑馿松下莫萧萧。
只因墩号分人我，到了经纶恨不消。
王荆公半山祠
作者：释元肇
朝代：宋

来往钟山住半腰，骑驴松下莫萧萧。只因墩号分人我，到了经纶恨不消。
琴川图
作者：释元肇
朝代：宋

胜处着幽亭，烟林四望平。
高山千古意，流水七弦情。
偃室犹堪仰，虞风旧有名。
丹青难下手，松竹自传声。
琴川图
作者：释元肇
朝代：宋

胜处著幽亭，烟林四望平。高山千古意，流水七弦情。偃室犹堪仰，虞风旧有名。丹青难下手，松竹自传声。
琼花
作者：释元肇
朝代：宋
体裁：五言律诗

胜地足繁华，灵根最可嘉。人间无别种，后土独开花。玉帐三千客，珠帘十万家。年年到初夏，来此醉流霞。
用赵倅韵二首
作者：释元肇
朝代：宋

江山陈迹六朝遗，寂历寒花野水湄。犹有石头城畔月，夜深还照昔人诗。凭高一望兴何穷，晴雨朝昏景不同。莫向吟边苦怀古，败荷疏柳怯西风。
用赵倅韵二首·其一
作者：释元肇
朝代：宋
体裁：七言绝句

江山陈迹六朝遗，寂历寒花野水湄。犹有石头城畔月，夜深还照昔人诗。
用赵倅韵二首·其二
作者：释元肇
朝代：宋

凭高一望兴何穷，晴雨朝昏景不同。
莫向吟边苦怀古，败荷疎柳怯西风。
用赵倅韵二首·其二
作者：释元肇
朝代：宋

凭高一望兴何穷，晴雨朝昏景不同。莫向吟边苦怀古，败荷疏柳怯西风。
病起
作者：释元肇
朝代：宋

江皋生远趣，尽日独沈吟。雨洗四郊净，云分片地阴。黄梅成树落，青稻入村深。农事今如许，犹能一散襟。
病起
作者：释元肇
朝代：宋

江皋生远趣，尽日独沈吟。
雨洗四郊浄，云分片地阴。
黄梅成树落，青稻入村深。
农事今如许，犹能一散襟。
登刘寺后山
作者：释元肇
朝代：宋
体裁：七言绝句

落日山光半有无，白鸥渔艇散晴湖。贵妃泉石无人管，寂寞孤僧信杖扶。
登狼山
作者：释元肇
朝代：宋

江南见山犹可惜，千里万里行不极。
江北见山绝可怜，三峯两峯谩堆积。
平生未识蜀道难，頼此为余双眼碧。
真人僊去狼不来，突兀与江相怒射。
寻诗更上最高峰，莫嘆能消几緉屐。
水光山色只依然，顾我重来鬓非昔。
笑归丘壑横胸臆，别倩东风吹脚力。
登狼山
作者：释元肇
朝代：宋

江南见山犹可惜，千里万里行不极。江北见山绝可怜，三峰两峰谩堆积。平生未识蜀道难，赖此为余双眼碧。真人仙去狼不来，突兀与江相怒射。寻诗更上最高峰，莫叹能消几緉屐。水光山色只依然，顾我重来鬓非昔。笑归丘壑横胸臆，别倩东风吹脚力。
石头城
作者：释元肇
朝代：宋
体裁：五言律诗

西风动古情，更上石头城。一片斜阳外，几番曾力争。天青云破碎，草碧鹭分明。寂寞潮回处，如今亦耦耕。
石桥
作者：释元肇
朝代：宋

绝景隔凡尘，探幽雪未分。飞来双涧瀑，摊作一桥云。圣迹常时现，人间到处闻。煎茶亭上立，花乳自纷纷。
石桥
作者：释元肇
朝代：宋

绝景隔凡尘，探幽雪未分。
飞来双磵瀑，摊作一桥云。
圣迹常时现，人间到处闻。
煎茶亭上立，花乳自纷纷。
石湖晚泊
作者：释元肇
朝代：宋
体裁：七言绝句

磨子峰头日已倾，楞伽塔顶月初生。鸱夷去后烟波冷，怅望吴台与越城。
石菖蒲
作者：释元肇
朝代：宋

烟雨暝朝昏，龙湫雁荡滨。移根来别处，终日伴閒身。劲气冲如发，寒芒凛辟尘。年年看花者，应笑不曾春。
石菖蒲
作者：释元肇
朝代：宋

烟雨暝朝昏，龙湫鴈荡滨。
移根来别处，终日伴閒身。
劲气衝如髮，寒芒凛辟尘。
年年看花者，应笑不曾春。
破山兴福寺
作者：释元肇
朝代：宋

此山名最重，常建昔题来。
大士讲经处，老龙拏石开。
庭前缨络树，池内白莲台。
几载惟闻说，何当到一回。
破山兴福寺
作者：释元肇
朝代：宋

此山名最重，常建昔题来。大士讲经处，老龙拿石开。庭前缨络树，池内白莲台。几载惟闻说，何当到一回。
碧沼
作者：释元肇
朝代：宋
体裁：五言律诗

潋滟一池莲，禅房住半边。北通关市路，西透马塍泉。碧色冷摇日，香风近扑天。远公虽不作，清社有人传。
礼嵩明教塔二首
作者：释元肇
朝代：宋

饥寒万卷寄萧疏，越路三千去上书。明主既知尧舜事，故山依旧爱吾庐。落涧流泉势欲豗，断碑古塔蚀苍苔。雨声一夜卷春去，风撼千山我独来。
礼嵩明教塔二首·其一
作者：释元肇
朝代：宋

饥寒万卷寄萧疎，越路三千去上书。
明主既知尧舜事，故山依旧爱吾庐。
礼嵩明教塔二首·其一
作者：释元肇
朝代：宋

饥寒万卷寄萧疏，越路三千去上书。明主既知尧舜事，故山依旧爱吾庐。
礼嵩明教塔二首·其二
作者：释元肇
朝代：宋

落涧流泉势欲豗，断碑古塔蚀苍苔。雨声一夜卷春去，风撼千山我独来。
礼嵩明教塔二首·其二
作者：释元肇
朝代：宋

落磵流泉势欲豗，断碑古塔蚀苍苔。
雨声一夜卷春去，风撼千山我独来。
禁渡
作者：释元肇
朝代：宋
体裁：七言绝句

渺渺烟江春思长，杏花风急燕归忙。衔泥不解如精卫，又只来巢旧屋梁。
秀野园
作者：释元肇
朝代：宋
体裁：七言律诗

洛阳园圃久荒烟，秀野佳名向此传。云外移山高出屋，门前远水静兼天。四时争发花无数，五亩中分竹半边。不用笙歌与银烛，夜深渔唱月娟娟。
秋日庵居
作者：释元肇
朝代：宋
体裁：五言律诗

开门一径通，花木四时同。阴密松成盖，香多桂作丛。凿池要皓月，移竹种清风。未息尘机者，应难到此中。
秋晚庵中
作者：释元肇
朝代：宋

江边成独宿，彻夜听吟蛩。
窗月低残影，客衣寒未重。
林疎出幽磬，风迥递村舂。
细采东篱菊，晓云横瘦筇。
秋晚庵中
作者：释元肇
朝代：宋

江边成独宿，彻夜听吟蛩。窗月低残影，客衣寒未重。林疏出幽磬，风迥递村舂。细采东篱菊，晓云横瘦筇。
秋莲
作者：释元肇
朝代：宋

波面盈盈照影红，月寒露重怨房空。鹭鸶目趁鱼行急，惊得残妆散晓风。
秋莲
作者：释元肇
朝代：宋

波面盈盈照影红，月寒露重怨房空。
鹭鸶目趁鱼行急，惊得残粧散晓风。
秋霁
作者：释元肇
朝代：宋
体裁：七言绝句

一室虫悲万感生，林梢攧雨湿秋声。诗成后夜无人问，月到云间不肯明。
移竹
作者：释元肇
朝代：宋

南庭多绿竹，移种近西墙。
远待三年后，阴成一片凉。
月铺金鏁碎，风度玉铿锵。
定爱常来坐，中间顿石床。
移竹
作者：释元肇
朝代：宋

南庭多绿竹，移种近西墙。远待三年后，阴成一片凉。月铺金锁碎，风度玉铿锵。定爱常来坐，中间顿石床。
立虚舟游洞庭
作者：释元肇
朝代：宋

君向洞庭看秋色，软琉璃地黄金国。
兴来题破晓霜天，七十二峯几点墨。
立虚舟游洞庭
作者：释元肇
朝代：宋

君向洞庭看秋色，软琉璃地黄金国。兴来题破晓霜天，七十二峰几点墨。
竹石
作者：释元肇
朝代：宋

修篁拥翠幢，魁石坐端方。
劲节经寒在，新梢入夏长。
云从根上起，玉向实中藏。
为雨从龙后，清风满菊堂。
竹石
作者：释元肇
朝代：宋

脩篁拥翠幢，魁石坐端方。劲节经寒在，新梢入夏长。云从根上起，玉向实中藏。为雨从龙后，清风满菊堂。
竹邻
作者：释元肇
朝代：宋
体裁：五言律诗

虚怀似此君，所至爱为邻。寒影过墙绿，清风无俗尘。恐孤栖凤侣，不作钓鱼身。昔有吟人癖，移家更苦辛。
竹院
作者：释元肇
朝代：宋

爱竹真成癖，相传子又孙。苍寒云翳翳，碧净玉温温。月散惊龙化，风喧醒鹤魂。几回清不寐，因雪夜开门。
竹院
作者：释元肇
朝代：宋

爱竹真成癖，相传子又孙。
苍寒云翳翳，碧浄玉温温。
月散惊龙化，风喧醒鹤魂。
几回清不寐，因雪夜开门。
络纬
作者：释元肇
朝代：宋
体裁：七言绝句

沙塞风高纩帛轻，春蚕到死只吞声。寒机未织回文字，夜夜篱边诉月明。
罗汉树
作者：释元肇
朝代：宋

人生天地间，飘然无根蒂。贵贱寿夭形，总被造物戏。达者常晏如，不作包桑计。如何閒草木，刚受人妩媚。寒松作大夫，枯木号居士。便有徼福人，未免斧斤至。孤高本无心，反以名疣赘。此树亦岁寒，婆娑立苍翠。著子秋累累，何啻五百位。颅圆从谁度，身紫何人赐。问之无人说，法门入不二。乔特不世情，与我却相类。许我折一枝，幽窗浸缶器。辞柯漏已空，森然遂生意。荏苒三暑寒，傲睨万物悴。翻思阴阳家，水木推生利。但存节操坚，莫讶垛根异。雁荡与天台，泉石平生志。木上座脱洒，竹尊者风味。何当笑相逢，同归第一义。
罗汉树
作者：释元肇
朝代：宋

人生天地间，飘然无根蔕。
贵贱寿夭形，总被造物戏。
达者常晏如，不作包桑计。
如何閒草木，刚受人妩媚。
寒松作大夫，枯木号居士。
便有徼福人，未免斧斤至。
孤高本无心，反以名疣赘。
此树亦岁寒，婆娑立苍翠。
着子秋纍纍，何啻五百位。
颅圆从谁度，身紫何人赐。
问之无人说，法门入不二。
乔特不世情，与我却相类。
许我折一枝，幽窗浸缶器。
辞柯漏已空，森然遂生意。
荏苒三暑寒，傲睨万物顇。
翻思阴阳家，水木推生利。
但存节操坚，莫讶垛根异。
鴈荡与天台，泉石平生志。
木上座脱洒，竹尊者风味。
何当笑相逢，同归第一义。
罗汉树
作者：释元肇
朝代：宋

岭上罗汉树，魁梧迥不群。
死心虽灭火，直气尚凌云。
空得浑无物，中能着数君。
非同木居士，题号涉功勋。
罗汉树
作者：释元肇
朝代：宋

岭上罗汉树，魁梧迥不群。死心虽灭火，直气尚凌云。空得浑无物，中能著数君。非同木居士，题号涉功勋。
胆瓶蕉
作者：释元肇
朝代：宋

解报窗前雨，清声细可听。一身都是胆，数叶共生瓶。不作抽书样，休寻本草经。夏虫犹怕苦，莫敢近青青。
胆瓶蕉
作者：释元肇
朝代：宋

解报窗前雨，清声细可听。
一身都是胆，数叶共生缾。
不作抽书样，休寻本草经。
夏虫犹怕苦，莫敢近青青。
腊雪
作者：释元肇
朝代：宋

从前知雪意，祇向夜中来。
光逼鷄窗晓，寒催蝶梦回。
开门思煮茗，摇树怕伤梅。
高处偏多积，因高却易隤。
腊雪
作者：释元肇
朝代：宋

从前知雪意，祇向夜中来。光逼鸡窗晓，寒催蝶梦回。开门思煮茗，摇树怕伤梅。高处偏多积，因高却易隤。
舟中
作者：释元肇
朝代：宋
体裁：七言律诗

三月长安似梦中，回头春事已成空。桑麻暗锁村村雨，蒲稗新翻浦浦风。燕子不知家远近，杜鹃长怨客西东。篱根竹外无人见，犹有残花堕晓红。
舟中雪
作者：释元肇
朝代：宋

扁舟泊晚橹咿哑，飘洒随风整复斜。照夜初疑篷背月，隔溪遥认树头花。村深浦远人迷路，苇折荷倾雁著沙。渔父披蓑归去后，带烟茅屋两三家。
舟中雪
作者：释元肇
朝代：宋

扁舟泊晚橹咿哑，飘洒随风整復斜。
照夜初疑篷背月，隔溪遥认树头花。
村深浦远人迷路，苇折荷倾鴈着沙。
渔父披蓑归去后，带烟茅屋两三家。
舟别浦禅师塔
作者：释元肇
朝代：宋

诸老凋零尽，江湖转忆君。
人经十年换，寺革一番焚。
庭冷池来月，山空塔裹云。
惟应有游衲，时到炷炉熏。
舟别浦禅师塔
作者：释元肇
朝代：宋

诸老凋零尽，江湖转忆君。人经十年换，寺革一番焚。庭冷池来月，山空塔裹云。惟应有游衲，时到炷炉薰。
芍药
作者：释元肇
朝代：宋

旧说扬州有，移来此地栽。
年年送春后，处处见花开。
红药还相似，朱颜换不回。
晴窗添水浸，吟媿谢公才。
芍药
作者：释元肇
朝代：宋

旧说扬州有，移来此地栽。年年送春后，处处见花开。红药还相似，朱颜换不回。晴窗添水浸，吟愧谢公才。
茶花
作者：释元肇
朝代：宋

茗有花难识，山中采得来。
试从枝上看，全胜琖中开。
绿叶微如桂，黄心大似梅。
晴窗澹相对，能遣睡魔回。
茶花
作者：释元肇
朝代：宋

茗有花难识，山中采得来。试从枝上看，全胜盏中开。绿叶微如桂，黄心大似梅。晴窗澹相对，能遣睡魔回。
荷叶浦
作者：释元肇
朝代：宋
体裁：七言绝句

苕花蓼穗细明川，荷盖经风半欲眠。隔浦有人歌宛转，日斜不见采莲船。
莲华峰
作者：释元肇
朝代：宋
体裁：五言律诗

绝顶高峰上，如何下手栽。崔嵬出云际，菡萏向天开。大寂身千劫，浮图雪一桅。横担楖栗去，曾有几人来。
菖蒲田
作者：释元肇
朝代：宋

一从神武挂冠缨，便入千峰适性情。已向耆英逃姓字，肯因杨柳作歌行。石田水冷菖蒲节，茅屋云深薜荔荣。白发山僧知此意，时时来听野泉声。
菖蒲田
作者：释元肇
朝代：宋

一从神武挂冠缨，便入千峰适性情。
已向耆英逃姓字，肯因杨柳作歌行。
石田水冷菖蒲节，茅屋云深薜荔荣。
白髮山僧知此意，时时来听野泉声。
落花
作者：释元肇
朝代：宋
体裁：五言律诗

万紫及千红，枝头一饷空。多因伤夜雨，曾不怨春风。片片随流去，纷纷夕照中。自开还自落，只与去年同。
董丞相去国
作者：释元肇
朝代：宋

宝佑丙辰七月前，相公力请得归田。
圣朝已致无为治，天下今逢大有年。
诸葛终身出师表，留侯底事学神僊。
何人得似鸱夷子，万顷烟波一钓舡。
董丞相去国
作者：释元肇
朝代：宋
体裁：七言律诗

宝祐丙辰七月前，相公力请得归田。圣朝已致无为治，天下今逢大有年。诸葛终身出师表，留侯底事学神仙。何人得似鸱夷子，万顷烟波一钓舡。
董丞相去国
作者：释元肇
朝代：宋

宝祐丙辰七月前，相公力请得归田。圣朝已致无为治，天下今逢大有年。诸葛终身出师表，留侯底事学神仙。何人得似鸱夷子，万顷烟波一钓船。
蒙斋
作者：释元肇
朝代：宋

蒙居养正斋，清景湛灵台。叠石移山至，开池待月来。是谁游象外，求我放心回。庭际风敲竹，分阴满绿苔。
蒙斋
作者：释元肇
朝代：宋

蒙居养正斋，清景湛灵台。
迭石移山至，开池待月来。
是谁游象外，求我放心回。
庭际风敲竹，分阴满绿苔。
蔡守监丞得祠次韵送之
作者：释元肇
朝代：宋
体裁：七言律诗

墨行儒名固可麾，愧无织锦别梭机。隔林喜听黄鹂语，离岸愁看画鹢飞。松菊未荒三径在，山川都是几人非。只应父老千行泪，立尽斜阳未肯归。
虎丘
作者：释元肇
朝代：宋
体裁：五言律诗

沧海何年涌，秦传虎踞丘。池空剑光冷，坟缺鬼吟愁。石碍楼台侧，烟深草木浮。吴人贪胜槩，春尽亦来游。
蜘蛛
作者：释元肇
朝代：宋

罗网挂虚檐，将身僻罅潜。露含罾眼细，月镂藕丝纤。作茧输他巧，飞虫苦被黏。静中观节物，能有几时炎。
蜘蛛
作者：释元肇
朝代：宋

罗网挂虚檐，将身僻罅潜。
露含罾眼细，月镂藕丝织。
作茧输他巧，飞虫苦被黏。
静中观节物，能有几时炎。
蝶
作者：释元肇
朝代：宋
体裁：五言律诗

一捻翅如霜，閒飞宫样黄。年年因物化，日日为花忙。风雨惊相失，儿童趁欲狂。寻常见图画，安得遇滕王。
行宫词
作者：释元肇
朝代：宋
体裁：七言绝句

一片红云拥不开，天津桥上久徘徊。当时未了中兴业，应待君王法驾来。
西园晚春
作者：释元肇
朝代：宋

水影烟光上客衣，楼前燕子自由飞。
秋韆春去无人管，相伴垂杨舞落晖。
西园晚春
作者：释元肇
朝代：宋

水影烟光上客衣，楼前燕子自由飞。鞦韆春去无人管，相伴垂杨舞落晖。
西渡
作者：释元肇
朝代：宋

复渡钱塘又六年，山川风物只依然。海潮有信看人老，江月无情却自圆。满棹白蘋催去国，五更朱旆喝朝天。独怜皓首江湖上，不立沙鸥一点烟。
西渡
作者：释元肇
朝代：宋

復渡钱塘又六年，山川风物只依然。
海潮有信看人老，江月无情却自圆。
满棹白苹催去国，五更朱旆喝朝天。
独怜皓首江湖上，不立沙鸥一点烟。
见北涧
作者：释元肇
朝代：宋

橘洲骨冷不容呼，正始遗音扫地无。一代风流今北涧，十年妙语得西湖。人皆去献辽东豕，我亦来观屋上乌。春尽闭门无恙不，杨花飞作雪模糊。
见北磵
作者：释元肇
朝代：宋

橘洲骨冷不容呼，正始遗音扫地无。
一代风流今北磵，十年妙语得西湖。
人皆去献辽东豕，我亦来观屋上乌。
春尽闭门无恙不，杨花飞作雪模糊。
见梅花
作者：释元肇
朝代：宋
体裁：七言绝句

闲爱梅花住武林，换人岁月已侵寻。水边竹外相逢瘦，一寸枝头一寸心。
见海门韩宰
作者：释元肇
朝代：宋

心远遥知地自偏，杖藜随处有云泉。朝来原上一犁雨，春到淮南二月天。短短菰蒲初弄水，依依杨柳欲摇烟。渊明自是无为者，能使懦夫怀凛然。
见海门韩宰
作者：释元肇
朝代：宋

心远遥知地自偏，杖藜随处有云泉。
朝来原上一犂雨，春到淮南二月天。
短短菰蒲初弄水，依依杨柳欲摇烟。
渊明自是无为者，能使懦夫怀凛然。
许来亭
作者：释元肇
朝代：宋

猗欤观石桥，境物皆天趣。
山高碍鸟飞，瀑响惊龙睡。
真流半千尊，只在云中住。
验尽世间人，到此煎茶去。
昙猷昔何为，苦苦欲相遇。
餠峯忽面墙，石上穿双泪。
他年许重来，老却青松树。
许来亭
作者：释元肇
朝代：宋

猗欤观石桥，境物皆天趣。山高碍鸟飞，瀑响惊龙睡。真流半千尊，只在云中住。验尽世间人，到此煎茶去。昙猷昔何为，苦苦欲相遇。饼峰忽面墙，石上穿双泪。他年许重来，老却青松树。
访天目梁渚
作者：释元肇
朝代：宋

烟渚落渔篷，行行访隐踪。野禽冲断径，樵子指前峰。云閟安禅石，霜清得句钟。长淮一千里，九日却重逢。
访天目梁渚
作者：释元肇
朝代：宋

烟渚落渔篷，行行访隠踪。
野禽衝断径，樵子指前峯。
云閟安禅石，霜清得句钟。
长淮一千里，九日却重逢。
访方蕙岩不值
作者：释元肇
朝代：宋
体裁：五言律诗

吴城多第宅，毋过蕙岩家。不是门如海，都缘刺似麻。风声虚动竹，日影渐移花。清兴浑无奈，归来自煮茶。
诗一首
作者：释元肇
朝代：宋

大夫去作栋梁材，无复清阴覆绿苔。惆怅月波亭上望，夜深惟见鹤归来。
诗一首
作者：释元肇
朝代：宋

大夫去作栋梁材，无復清阴覆绿苔。
惆怅月波亭上望，夜深惟见鹤归来。
谢史春坊远招
作者：释元肇
朝代：宋
体裁：七言绝句

支林烟雨旧池台，麾节将春今几回。湖上梅花方做梦，楼头画角又相催。
谢焕书记画
作者：释元肇
朝代：宋
体裁：五言律诗

住寺近郊台，禅林扣遍回。门从斋后闭，客自雨中来。静胜方知妙，吟成不敢催。相思渺何许，时展画图开。
贾浪仙像
作者：释元肇
朝代：宋

捻鬚耸瘦肩，蹇步兀如颠。
大尹不衝撞，清狂直上天。
贾浪仙像
作者：释元肇
朝代：宋

撚须耸瘦肩，蹇步兀如颠。大尹不冲撞，清狂直上天。
赞达磨偈
作者：释元肇
朝代：宋
体裁：偈颂

踏翻地轴与天关，合国人追不再还。去去一身轻似叶，长江千古浪如山。
赠四明赵秀才
作者：释元肇
朝代：宋
体裁：七言绝句

梅雪初消柳欲金，弄春天气昼沈沈。当时东越西吴事，试上高台为一吟。
赠日者
作者：释元肇
朝代：宋
体裁：七言绝句

君推造化最幽玄，白屋曾经定状元。休向深云问消息，春风只在杏花园。
赠日者鉴堂
作者：释元肇
朝代：宋

镜里难逃陌上尘，广陵消息听来真。吴王故苑秋风起，欲采蘋花寄远人。
赠日者鑑堂
作者：释元肇
朝代：宋

镜裏难逃陌上尘，广陵消息听来真。
吴王故苑秋风起，欲采苹花寄远人。
赠殷道人
作者：释元肇
朝代：宋

经旬门巷掩苍苔，不觉春从何处来。想见道人殷七七，万红千紫为渠开。
赠殷道人
作者：释元肇
朝代：宋

经旬门巷揜苍苔，不觉春从何处来。
想见道人殷七七，万红千紫为渠开。
赠画僧之金陵
作者：释元肇
朝代：宋
体裁：七言律诗

澹薄轻云横素秋，缓行篱落菊香浮。我今已是沟中断，君去还同水上鸥。钟磬僧敲烟际寺，管弦人在夕阳楼。一江风月浑依旧，六代英雄画得不。
赠缝人
作者：释元肇
朝代：宋
体裁：五言律诗

传来家法远，妙在自通方。到处逢僧说，前年离帝乡。腰围怜我瘦，舞袖为谁长。不用悬牌额，兰深路有香。
赤城
作者：释元肇
朝代：宋
体裁：五言律诗

秀气融台岳，虚玄第玉京。飞霞染丹石，危堞露层城。华雨无时歇，松风夹道鸣。昙猷洗肠处，泉井至今赪。
赵东阁奏院
作者：释元肇
朝代：宋
体裁：五言律诗

东阁王孙贵，才名似谪仙。可怜颁郡下，不及盖棺前。家乏千金计，诗应万古传。生来同四柱，岂料哭君先。
赵计议半云
作者：释元肇
朝代：宋
体裁：七言绝句

苍苍茫茫烟树昏，静是青山动是云。待得从龙为雨后，一间茅屋与平分。
起夫
作者：释元肇
朝代：宋

木叶初飞夫去时，家家连夜办征衣。
关河只在淮南北，未着寒衣可得归。
起夫
作者：释元肇
朝代：宋

木叶初飞夫去时，家家连夜办征衣。关河只在淮南北，未著寒衣可得归。
足庵寄朱新父
作者：释元肇
朝代：宋
体裁：五言律诗

知机何太蚤，庵以足为题。动静关天理，纤洪类物齐。鱼游池水满，鸟宿树枝低。来往门前客，黄尘没马蹄。
过无怀故庐
作者：释元肇
朝代：宋
体裁：七言律诗

壮岁无心预祖图，莫年卜筑伴林逋。閒名已在羲皇上，诗句曾将岛可奴。尚想风流悲断柳，更无人共致生刍。自怜淮海飘零客，也向春风听鹧鸪。
过郑文昌庵
作者：释元肇
朝代：宋

腊天三四日，曾到锦峯来。
世上无知己，松根坐古苔。
茶烟凝户晓，风雪打舡回。
却忆星辰履，如今安在哉。
过郑文昌庵
作者：释元肇
朝代：宋
体裁：五言律诗

腊天三四日，曾到锦峰来。世上无知己，松根坐古苔。茶烟凝户晓，风雪打舡回。却忆星辰履，如今安在哉。
过郑文昌庵
作者：释元肇
朝代：宋

腊天三四日，曾到锦峰来。世上无知己，松根坐古苔。茶烟凝户晓，风雪打船回。却忆星辰履，如今安在哉。
迭石
作者：释元肇
朝代：宋

澄彻池光上，嵸巃相对闲。
谁将太湖石，迭作小庐山。
种树蟠春长，栽花带土悭。
当时真隠者，只在篆烟间。
送人
作者：释元肇
朝代：宋

春尽江南二月时，盈盈陌上燕差池。游丝日暖垂千尺，不为行人系别离。
送人
作者：释元肇
朝代：宋

春尽江南二月时，盈盈陌上燕差池。
游丝日暖垂千尺，不为行人繫别离。
送人
作者：释元肇
朝代：宋

疎雨梧桐滴滴秋，凉吹别袂上归舟。
釜山青立苍茫外，潮落潮生一点愁。
送人
作者：释元肇
朝代：宋

疏雨梧桐滴滴秋，凉吹别袂上归舟。釜山青立苍茫外，潮落潮生一点愁。
送仲新恩
作者：释元肇
朝代：宋

倍喜逢乡老，离家岁月长。衣沾新雨露，面带旧风霜。云气侵晴槛，泉声入夜堂。明朝出山去，后会说重阳。
送仲新恩
作者：释元肇
朝代：宋

倍喜逢乡老，离家岁月长。
衣霑新雨露，面带旧风霜。
云气侵晴槛，泉声入夜堂。
明朝出山去，后会说重阳。
送僧
作者：释元肇
朝代：宋

含晖亭上曾辞我，狼伍峯前又送君。
只有月明相记忆，月明争得不逢云。
送僧
作者：释元肇
朝代：宋

含晖亭上曾辞我，狼伍峰前又送君。只有月明相记忆，月明争得不逢云。
送僧东归
作者：释元肇
朝代：宋
体裁：五言律诗

欲作庐山去，幡然兴已收。故乡一夜梦，明月两中秋。落叶堆寒色，孤帆挂远愁。不知从此后，谁上仲宣楼。
送僧归武昌
作者：释元肇
朝代：宋
体裁：七言绝句

赤壁西边旧武昌，吴波蜀浪几兴亡。归来黄鹤楼前看，半是寒涛半夕阳。
送僧归淮西二首
作者：释元肇
朝代：宋

高堂无地寄征衣，淮水西边近解围。想得夜阑更秉烛，天寒木落一僧归。满目乡心怕著秋，东州见了又西州。明年莫看中秋月，曾是当时照别愁。
送僧归淮西二首·其一
作者：释元肇
朝代：宋
体裁：七言绝句

高堂无地寄征衣，淮水西边近解围。想得夜阑更秉烛，天寒木落一僧归。
送僧归淮西二首·其二
作者：释元肇
朝代：宋

满目乡心怕着秋，东州见了又西州。
明年莫看中秋月，曾是当时照别愁。
送僧归淮西二首·其二
作者：释元肇
朝代：宋

满目乡心怕著秋，东州见了又西州。明年莫看中秋月，曾是当时照别愁。
送僧游岳
作者：释元肇
朝代：宋

上人年少易抛乡，湖海茫茫道路长。凭内州军莫游尽，雁飞不肯过衡阳。
送僧游岳
作者：释元肇
朝代：宋

上人年少易抛乡，湖海茫茫道路长。
凭内州军莫游尽，鴈飞不肯过衡阳。
送僧还里
作者：释元肇
朝代：宋

送君重叠上高台，到得亲庭却早来。杨子江头应看取，无情潮水亦西回。
送僧还里
作者：释元肇
朝代：宋

送君重迭上高台，到得亲庭却早来。
杨子江头应看取，无情潮水亦西回。
送凌佥判
作者：释元肇
朝代：宋

江皋秋意足，倚策送君行。
戍皷声方断，登楼赋已成。
野潮漫晓白，乡岫出烟迎。
只有津亭柳，摇摇繫别情。
送凌佥判
作者：释元肇
朝代：宋

江皋秋意足，倚策送君行。戍鼓声方断，登楼赋已成。野潮漫晓白，乡岫出烟迎。只有津亭柳，摇摇系别情。
送印宝章知温州
作者：释元肇
朝代：宋

东嘉山水郡，灵运后知名。孤屿云簪笔，清江玉带城。伏波思雁远，春草梦诗成。五马人生贵，二难时共荣。
送印宝章知温州
作者：释元肇
朝代：宋

东嘉山水郡，灵运后知名。
孤屿云簪笔，清江玉带城。
伏波思鴈远，春草梦诗成。
五马人生贵，二难时共荣。
送同游归里
作者：释元肇
朝代：宋
体裁：五言律诗

俱有萱庭念，相依岁月深。平时行乐地，此夜别离心。晓渡吴云湿，秋生楚岫阴。独怜乌鹊喜，不到我家林。
送周伯弜帐管
作者：释元肇
朝代：宋

不见山楹喜见君，才名端不愧芳尘。青云自古迟佳士，白发如今尚选人。鹦鹉洲边文寂寞，滕王阁上句清新。相逢无语又相别，红叶残阳野水滨。
送周伯弜帐管
作者：释元肇
朝代：宋

不见山楹喜见君，才名端不愧芳尘。
青云自古迟佳士，白髮如今尚选人。
鹦鹉洲边文寂寞，滕王阁上句清新。
相逢无语又相别，红叶残阳野水滨。
送周肖白
作者：释元肇
朝代：宋

新年才两日，又见送行人。画好难投俗，诗工不疗贫。烟深杨柳岸，雨瘦鹭鸶身。且莫东归去，京华易得春。
送周肖白
作者：释元肇
朝代：宋

新年纔两日，又见送行人。
画好难投俗，诗工不疗贫。
烟深杨柳岸，雨瘦鹭鸶身。
且莫东归去，京华易得春。
送孙教授翔父
作者：释元肇
朝代：宋

泮宫留不得，廊庙叹才难。远送嫌江碍，深思上阁看。菊开秋意足，雁到水天寒。德释关民社，何须问改官。
送孙教授翔父
作者：释元肇
朝代：宋

泮宫留不得，廊庙嘆才难。
远送嫌江碍，深思上阁看。
菊开秋意足，鴈到水天寒。
德释关民社，何须问改官。
送客
作者：释元肇
朝代：宋
体裁：七言绝句

迟迟送客过前溪，脱木风高日易低。寂寞归来理残菊，野禽啼在竹篱西。
送尹教授
作者：释元肇
朝代：宋

雁塔题名二十年，青衫手板坐无毡。时清朝野诸公荐，句好江湖万口传。杜宇不啼淮树冷，宫莺未老上林烟。麟台凤阁思灵彻，只在山边与水边。
送尹教授
作者：释元肇
朝代：宋

鴈塔题名二十年，青衫手板坐无毡。
时清朝野诸公荐，句好江湖万口传。
杜宇不啼淮树冷，宫鶑未老上林烟。
麟台凤阁思灵彻，只在山边与水边。
送山阴僧还西山
作者：释元肇
朝代：宋
体裁：五言律诗

香城高处住，瀑布挂檐间。莫雨滕王阁，白云秦望山。到家如客寄，直语对人悭。却忆来时路，松门夜不关。
送张明府知黄岗
作者：释元肇
朝代：宋
体裁：五言律诗

去作黄岗县，风寒护上流。近时登要路，皆用试边头。赤壁应无恙，雪堂还在不。多将民疾苦，归日奏宸旒。
送方常簿赴召
作者：释元肇
朝代：宋

门径森阴带草堂，修篁摇翠间垂杨。
不知梦到三竿日，又拜除音一炷香。
池上游鱼觅清影，天边仪凤集朝阳。
袖中大有安时策，长乐钟声夜未央。
送方常簿赴召
作者：释元肇
朝代：宋

门径森阴带草堂，脩篁摇翠间垂杨。不知梦到三竿日，又拜除音一炷香。池上游鱼觅清影，天边仪凤集朝阳。袖中大有安时策，长乐钟声夜未央。
送春
作者：释元肇
朝代：宋
体裁：五言律诗

又送春归去，幽居转寂寥。林花皆落尽，鬓雪不曾消。明日无三月，愁吟过一宵。更添檐外雨，点点在芭蕉。
送月上人之东州
作者：释元肇
朝代：宋

洞庭波上木兰舟，只解年年载客愁。
月到甬东天似水，钓丝全力重金鈎。
送月上人之东州
作者：释元肇
朝代：宋

洞庭波上木兰舟，只解年年载客愁。月到甬东天似水，钓丝全力重金钩。
送朔斋右司赴宣城
作者：释元肇
朝代：宋

鸳鹭胡为久未归，江东民瘦要公肥。诏翻云露宫鸦湿，帆起秋风画鹢飞。把酒敬亭呼李白，高吟静练压玄晖。不须举手遮西日，花待刘郎对紫微。
送朔斋右司赴宣城
作者：释元肇
朝代：宋

鸳鹭胡为久未归，江东民瘦要公肥。
诏飜云露宫鸦湿，帆起秋风画鹢飞。
把酒敬亭呼李白，高吟静练压玄晖。
不须举手遮西日，花待刘郎对紫微。
送杜守
作者：释元肇
朝代：宋
体裁：七言律诗

一麾长啸静边陲，丹诏飞催上玉墀。送别莫辞行路远，感恩深是到州时。名垂岘首山能重，誓指江流水自知。他日登临见遗爱，太平楼外柳丝丝。
送林陶懽
作者：释元肇
朝代：宋

不见陶懽今四载，欣然復会在通川。
行囊觉重添新藁，颜貌如前转少年。
到处诸侯争下榻，醉来骑马似乘船。
掉头又向何方去，笑指长洲万顷莲。
送林陶欢
作者：释元肇
朝代：宋

不见陶欢今四载，欣然复会在通川。行囊觉重添新藁，颜貌如前转少年。到处诸侯争下榻，醉来骑马似乘船。掉头又向何方去，笑指长洲万顷莲。
送正西堂
作者：释元肇
朝代：宋

弟兄相见竟何如，一见尤胜寄百书。
况是青春三月莫，相看白首七旬余。
劳生衮衮谁休息，世事悠悠我定居。
索去自言生处乐，干坤等是一蘧庐。
送正西堂
作者：释元肇
朝代：宋

弟兄相见竟何如，一见尤胜寄百书。况是青春三月莫，相看白首七旬馀。劳生衮衮谁休息，世事悠悠我定居。索去自言生处乐，乾坤等是一蘧庐。
送江西益禅人
作者：释元肇
朝代：宋
体裁：五言律诗

世路今方隘，情亲别更难。孤篷和雨宿，十月渡江寒。诗到愁时涩，书来约岁阑。青青狼伍寺，何日共阑干。
送沅清溪游江西
作者：释元肇
朝代：宋
体裁：五言律诗

桐庐山下水，彻底照人清。流向西江去，吟高旧日声。洪崖千丈雪，黄鹤一楼晴。知是何时到，随缘不算程。
送深禅人归衡岳隐山
作者：释元肇
朝代：宋

江浙参寻遍，仍思故隐山。不知人住处，惟见雁飞还。说法龙来听，长年云闭关。莫将残菜叶，流落在溪间。
送深禅人归衡岳隠山
作者：释元肇
朝代：宋

江浙参寻遍，仍思故隠山。
不知人住处，惟见鴈飞还。
说法龙来听，长年云闭关。
莫将残菜叶，流落在溪间。
送潘提干
作者：释元肇
朝代：宋
体裁：五言律诗

圣代重伦魁，难教佐外台。天文动星象，云气上蓬莱。道士携琴送，吟船载鹤回。中兴紫岩老，今日又重来。
送照晦岩赴下竺
作者：释元肇
朝代：宋
体裁：五言律诗

法道日堪嗟，邪师似稻麻。灵山承付嘱，佛陇正传家。曲水慈云石，芗风御苑花。昙猷桥畔别，烟树思无涯。
送王右曹知南剑
作者：释元肇
朝代：宋
体裁：五言律诗

列宿守延平，旌旗过浙迎。地传龙化剑，州傍水为城。劲气民情直，澄波政样清。公庭应事简，所得是诗名。
送珂书记游金陵
作者：释元肇
朝代：宋
体裁：五言律诗

两度扣幽扃，知君无俗情。远抛孤屿碧，久住冷泉清。吟骨瘦欲出，行囊贫得轻。天寒犹未返，贪看石头城。
送祖书记之武昌
作者：释元肇
朝代：宋

黄鹤楼前旧月明，吴王台上莫秋声。
离情只在斜阳裏，断柳荒烟写不成。
送祖书记之武昌
作者：释元肇
朝代：宋

黄鹤楼前旧月明，吴王台上莫秋声。离情只在斜阳里，断柳荒烟写不成。
送致政许朝请
作者：释元肇
朝代：宋

相遇在东州，相分十五秋。
挂冠当健日，见子早封侯。
城外钟寒寺，山阴雪夜舟。
还经钓台过，不媿客星游。
送致政许朝请
作者：释元肇
朝代：宋

相遇在东州，相分十五秋。挂冠当健日，见子早封侯。城外钟寒寺，山阴雪夜舟。还经钓台过，不愧客星游。
送赵守寺丞除郎
作者：释元肇
朝代：宋
体裁：五言律诗

专城不两年，千骑促朝天。星宿明前席，江神护奏篇。梅开堠亭雪，柳绽御楼烟。怅望寒汀晚，芦花一钓船。
送赵宪使除郎归班二首
作者：释元肇
朝代：宋

使星照福八州城，新岁还依玉座明。直上垂虹高处望，空江一片接天清。淮云吹过浙西山，只在皇华指顾间。天际悠悠无定向，愿随霖雨不知还。
送赵宪使除郎归班二首·其一
作者：释元肇
朝代：宋
体裁：七言绝句

使星照福八州城，新岁还依玉座明。直上垂虹高处望，空江一片接天清。
送赵宪使除郎归班二首·其二
作者：释元肇
朝代：宋
体裁：七言绝句

淮云吹过浙西山，只在皇华指顾间。天际悠悠无定向，愿随霖雨不知还。
送陈省元归通川
作者：释元肇
朝代：宋
体裁：五言律诗

买宅船桥住，情深得共论。儿能学吴语，老念出齐门。绿树阴行色，清江涨别痕。邻人相过处，欢乐胜羌村。
送黄宰之江陵
作者：释元肇
朝代：宋
体裁：七言绝句

滑石桥寒玉万寻，到君游日正春深。诗人今拥油幢坐，曾听孤猿月下吟。
道场山
作者：释元肇
朝代：宋
体裁：五言律诗

水国山为重，僧居占上头。钟声冠别寺，塔杪入他州。岩响寒泉雨，风欺老树秋。定回缘爱月，增起殿前楼。
酬上官右史
作者：释元肇
朝代：宋
体裁：五言律诗

住山今几年，归兴只飘然。野水无边际，浮云自变迁。螭坳曾侍立，渔火对愁眠。二老成来往，三生定有缘。
酬张槎溪
作者：释元肇
朝代：宋
体裁：七言绝句

一笑相逢白下城，秋光满路雨初晴。沧江上与天河接，应是乘槎到玉清。
酬杜北山
作者：释元肇
朝代：宋

杜君世胄本蝉联，流落南天不记年。买个草堂湖上住，醉吟如在曲江边。
酬杜北山
作者：释元肇
朝代：宋

杜君世胄本蝉联，流落南天不记年。
买箇草堂湖上住，醉吟如在曲江边。
酬赵菊庄
作者：释元肇
朝代：宋

读来诗百首，清绝少如君。碧水有明月，青天无片云。台山才一见，衡岳又相分。此处多回雁，新题到里枌。
酬赵菊庄
作者：释元肇
朝代：宋

读来诗百首，清绝少如君。
碧水有明月，青天无片云。
台山才一见，衡岳又相分。
此处多回鴈，新题到里枌。
金山
作者：释元肇
朝代：宋
体裁：五言律诗

长江界楚吴，屹立两浮屠。潮觉山高下，云知树有无。狂澜中砥柱，静夜浑仪图。僧应何方供，飘飘踏一芦。
金鱼
作者：释元肇
朝代：宋
体裁：五言律诗

造物真成戏，鳞中亦有殊。黄金凡几尾，碧沼自相濡。众口安能铄，悬腰但可模。多因名色误，不得泳江湖。
閒居
作者：释元肇
朝代：宋
体裁：五言律诗

孤云自舒卷，万类各生成。迈世有贫士，长年无俗情。林塘初雨过，山鸟不时鸣。为问沧浪客，何须歌濯缨。
闻边报
作者：释元肇
朝代：宋

高皇宏远立规模，建武犹能复壮图。闻道烟尘暗淮海，梦成风雨落江湖。可无归雁传家信，定有非熊出钓徒。目断关河正愁绝，东风吹绿入平芜。
闻边报
作者：释元肇
朝代：宋

高皇宏远立规模，建武犹能復壮图。
闻道烟尘暗淮海，梦成风雨落江湖。
可无归鴈传家信，定有非熊出钓徒。
目断关河正愁绝，东风吹绿入平芜。
闻雁有感
作者：释元肇
朝代：宋

秋思堪悲处，江城雁到初。先声落羁旅，寒阵过空虚。淅淅黄芦际，茫茫碧水馀。愁人在沙漠，可有寄来书。
闻鴈有感
作者：释元肇
朝代：宋

秋思堪悲处，江城鴈到初。
先声落羁旅，寒阵过空虚。
淅淅黄芦际，茫茫碧水余。
愁人在沙漠，可有寄来书。
陆主簿
作者：释元肇
朝代：宋

洽人恩惠在乡闾，石有玙璠水有珠。爱日欲烘阴枳棘，寿星怅望落姑苏。池台旧宅流沧海，丘垄新封近太湖。却忆渡江同到处，寒城渺渺夜啼乌。
陆主簿
作者：释元肇
朝代：宋

洽人恩惠在乡闾，石有玙璠水有珠。
爱日欲烘阴枳棘，寿星怅望落姑苏。
池台旧宅流沧海，丘壠新封近太湖。
却忆渡江同到处，寒城渺渺夜啼乌。
陆教授致政
作者：释元肇
朝代：宋
体裁：七言律诗

去秋哭子过蒸山，岂料今年逝不还。自是广文甘独冷，卑从神武乐高闲。枌闾南望无回日，莲土西归觉梦间。同队相看成白首，先将老泪为君潸。
陆税院
作者：释元肇
朝代：宋
体裁：五言律诗

甫里云间谱，知几类计然。本期抛旧宅，岂料见新阡。宦远无年及，门高有子传。乡音何处认，哀泣似淮堧。
陈圃疏方池
作者：释元肇
朝代：宋

细斸苍苔地，东西曲带坡。取泥高壅竹，积水旋栽荷。明月自先到，清风应更多。丁宁安略彴，时复小经过。
陈圃疏方池
作者：释元肇
朝代：宋

细斸苍苔地，东西曲带坡。
取泥高壅竹，积水旋栽荷。
明月自先到，清风应更多。
丁宁安畧彴，时復小经过。
陈子翔殿元
作者：释元肇
朝代：宋

少年飞鹗上秋空，二十四青杨柳风。庭草未沾恩绶绿，种花空作状元红。三更共渡追前事，半世生涯似梦中。燕子归来谈寂寞，旧巢零落布洲东。
陈子翔殿元
作者：释元肇
朝代：宋

少年飞鹗上秋空，二十四青杨柳风。
庭草未霑恩绶绿，种花空作状元红。
三更共渡追前事，半世生涯似梦中。
燕子归来谈寂寞，旧巢零落布洲东。
陈孺人
作者：释元肇
朝代：宋
体裁：五言律诗

静正成家道，贤明训子孙。园林冬出笋，霜露早摧萱。有泪瞻遗像，无言似倚门。伤心夜台月，不照再承恩。
陈府判
作者：释元肇
朝代：宋
体裁：七言律诗

考亭真派落姑苏，克己工夫到物初。文好祇教供草檄，命悭聊得坐题舆。循良殄瘁悲民社，儒道凋零泣里闾。素业可传双桂子，家留经训是菑畬。
雁山夏夜
作者：释元肇
朝代：宋

浮岚空翠湿衣襟，合涧流泉奏玉琴。古殿芗寒起僧定，莫楼烟重咽钟音。随风萤火光明灭，得雨芭蕉语浅深。猛省南来二千里，不应翻作兔投林。
雨华台
作者：释元肇
朝代：宋
体裁：五言律诗

高立讲经台，浮云四面开。地中遗石子，天上雨华来。塔老香灯冷，夜深神鬼哀。回看六朝事，只有冢成堆。
雪
作者：释元肇
朝代：宋

斗舞争飞住复飘，寒林开尽玉枝条。清缘煮茗开蓬户，冷为寻梅过野桥。髣髴村前出图画，依稀江上见渔樵。墙根屋角且宁耐，留与诗人款寂寥。
雪
作者：释元肇
朝代：宋

斗舞争飞住復飘，寒林开尽玉枝条。
清缘煮茗开蓬户，冷为寻梅过野桥。
髣髴村前出图画，依稀江上见渔樵。
墙根屋角且宁耐，留与诗人款寂寥。
雪
作者：释元肇
朝代：宋
体裁：五言律诗

风回急有声，欲住更娉婷。顷刻增奇观，依稀得细听。空庭禽啄树，吟屋冻生瓶。多是邻僧爱，柴扉晚不扃。
雪中
作者：释元肇
朝代：宋

篮舆走白沙，风雪正交加。
片石皆成玉，茎茅尽着花。
禽危巢欲堕，樵失路应差。
归晚堪寻处，清溪一綫斜。
雪中
作者：释元肇
朝代：宋

篮舆走白沙，风雪正交加。片石皆成玉，茎茅尽著花。禽危巢欲堕，樵失路应差。归晚堪寻处，清溪一线斜。
雪中访赵守宗簿
作者：释元肇
朝代：宋

终岁掩柴荆，雪中乘兴行。水光相莽苍，云意自从横。风压孤舟重，烟消野店明。休寻戴安道，且访谢宣城。
雪中访赵守宗簿
作者：释元肇
朝代：宋

终岁揜柴荆，雪中乘兴行。
水光相莽苍，云意自从横。
风压孤舟重，烟消野店明。
休寻戴安道，且访谢宣城。
雪窦
作者：释元肇
朝代：宋

上尽崎岖脚力微，毳袍零碎染烟霏。
妙高峯顶见日出，千丈岩前看雪飞。
寒木着霜山衣锦，清池得月镜交辉。
翩然又作东南去，肯落台温第二机。
雪窦
作者：释元肇
朝代：宋

上尽崎岖脚力微，毳袍零碎染烟霏。妙高峰顶见日出，千丈岩前看雪飞。寒木著霜山衣锦，清池得月镜交辉。翩然又作东南去，肯落台温第二机。
霅城
作者：释元肇
朝代：宋

苕霅频年梦，今秋始一过。
水霾寒气早，山出晚晴多。
巷陌喧菱市，楼台接棹歌。
一般清绝处，城裏见渔蓑。
霅城
作者：释元肇
朝代：宋

苕霅频年梦，今秋始一过。水霾寒气早，山出晚晴多。巷陌喧菱市，楼台接棹歌。一般清绝处，城里见渔蓑。
霜夜有感
作者：释元肇
朝代：宋

寒漏时闻一两声，夜窗危坐对孤檠。
半千里外无家客，十五年前旧月明。
世事萧萧黄叶下，交情汩汩白鸥惊。
市人应笑疎狂甚，莫怪庞公不入城。
霜夜有感
作者：释元肇
朝代：宋

寒漏时闻一两声，夜窗危坐对孤檠。半千里外无家客，十五年前旧月明。世事萧萧黄叶下，交情汩汩白鸥惊。市人应笑疏狂甚，莫怪庞公不入城。
题杨梅山人渭川图
作者：释元肇
朝代：宋

不识山人面，今见山人竹。
鹅溪半幅间，渭川千亩足。
细细穿石泉，猗猗动寒绿。
望之意已凉，况当亲㨫触。
贤哉怀隠居，畴能继高躅。
题杨梅山人渭川图
作者：释元肇
朝代：宋

不识山人面，今见山人竹。鹅溪半幅间，渭川千亩足。细细穿石泉，猗猗动寒绿。望之意已凉，况当亲㩜触。贤哉怀隐居，畴能继高躅。
题杨梅山人渭川图
作者：释元肇
朝代：宋
体裁：古风

不识山人面，今见山人竹。鹅溪半幅间，渭川千亩足。细细穿石泉，猗猗动寒绿。望之意已凉，况当亲揽触。贤哉怀隐居，畴能继高躅。
题江心寺
作者：释元肇
朝代：宋

晏岁着脚来东瓯，始觉坤轴东南浮。百川同归无异味，有如天子朝诸侯。何年飞落两巨石，孤撑肮脏分江流。初疑鍊失女娲手，又恐鳌脱任公钩。冯夷海若不敢有，涌出精舍中连洲。楼高百尺蜃吐气，塔耸双角龙昂头。蒲牢撞撞鼍坎坎，潮声衮衮风飕飕。妙高峰顶德云住，海门山上焦公留。长淮在望铁瓮近，大浪不洗英雄愁。孰知隶古百粤地，今为礼乐衣冠州。池塘春草年年绿，谢公胜事遗江楼。蓝田无颣蟾驾夜，黄金作颗人家秋。客帆渺茫拂辰极，渔舠散漫同凫鸥。丽天红日记初浴，五云扶上烟氛收。孤臣涕泗如此水，恨不从帝崆峒游。
题江心寺
作者：释元肇
朝代：宋

晏岁着脚来东瓯，始觉坤轴东南浮。
百川同归无异味，有如天子朝诸侯。
何年飞落两巨石，孤撑骯脏分江流。
初疑炼失女娲手，又恐鰲脱任公鈎。
冯夷海若不敢有，涌出精舍中连洲。
楼高百尺蜃吐气，塔耸双角龙昂头。
蒲牢撞撞鼍坎坎，潮声衮衮风飕飕。
妙高峯顶德云住，海门山上焦公留。
长淮在望铁瓮近，大浪不洗英雄愁。
孰知隶古百粤地，今为礼乐衣冠州。
池塘春草年年绿，谢公胜事遗江楼。
蓝田无颣蟾驾夜，黄金作颗人家秋。
客帆渺茫拂辰极，渔舠散漫同鳬鸥。
丽天红日记初浴，五云扶上烟氛收。
孤臣涕泗如此水，恨不从帝崆峒游。
题石瑶林山录
作者：释元肇
朝代：宋

天姥紫芝岑，仙灵宅下临。幽光千古月，孝德一生心。拱木秋声早，寒泉泪滴深。彼苍知不远，同聘入书林。
题石瑶林山录
作者：释元肇
朝代：宋

天姥紫芝岑，僊灵宅下临。
幽光千古月，孝德一生心。
拱木秋声早，寒泉泪滴深。
彼苍知不远，同聘入书林。
题草书洗兵马
作者：释元肇
朝代：宋
体裁：五言律诗

诸将收功日，山东平定时。妙须怀素笔，草出少陵诗。风雨驱驰疾，龙蛇变化宜。何当崖石上，见写次山碑。
题远景山水四首
作者：释元肇
朝代：宋

老树风烟醉，危桥野水寒。玉流飞作线，牵补断云残。刹景重遮壑，钟声出莫楼。欲寻归寺路，滩畔问渔舟。缭白认飞流，千峰暗不收。何人拄寒瘦，担雨到溪头。山远天高下，云深树有无。出关曾万里，惯识晓行图。
题远景山水四首·其一
作者：释元肇
朝代：宋

老树风烟醉，危桥野水寒。
玉流飞作綫，牵补断云残。
题远景山水四首·其一
作者：释元肇
朝代：宋

老树风烟醉，危桥野水寒。玉流飞作线，牵补断云残。
题远景山水四首·其三
作者：释元肇
朝代：宋
体裁：五言绝句

缭白认飞流，千峰暗不收。何人拄寒瘦，担雨到溪头。
题远景山水四首·其二
作者：释元肇
朝代：宋

刹景重遮壑，钟声出莫楼。欲寻归寺路，滩畔问渔舟。
题远景山水四首·其二
作者：释元肇
朝代：宋

剎景重遮壑，钟声出莫楼。
欲寻归寺路，滩畔问渔舟。
题远景山水四首·其四
作者：释元肇
朝代：宋
体裁：五言绝句

山远天高下，云深树有无。出关曾万里，惯识晓行图。
题陈藏一山房
作者：释元肇
朝代：宋

浩浩人如海，吟居独可嘉。远山长入户，万卷是生涯。挂石添名画，分瓶插买花。多应市朝客，无暇到君家。
题陈藏一山房
作者：释元肇
朝代：宋

浩浩人如海，吟居独可嘉。
远山长入户，万卷是生涯。
挂石添名画，分缾插买花。
多应市朝客，无暇到君家。
题饮仙图
作者：释元肇
朝代：宋

蹇馿破帽少陵寒，吐出歌辞字字酸。
渭水骊山肠断日，诸公肯待醒时看。
题饮仙图
作者：释元肇
朝代：宋

蹇驴破帽少陵寒，吐出歌辞字字酸。渭水骊山肠断日，诸公肯待醒时看。
马宋英画松
作者：释元肇
朝代：宋
体裁：五言律诗

元气淋漓湿，画师今几人。宋英传古色，韦偃是前身。森竦髯如猬，粼皴铁作鳞。蟠根岩壑底，多幸不遭秦。
高辇院
作者：释元肇
朝代：宋
体裁：七言律诗

人生七十古难过，贤德如公未足多。晚岁伤心非故土，东洲有泪是恩波。青松护垄云成盖，白玉遗箴世不磨。湖海旧游终践约，夕阳来此挂烟蓑。
高鼓院桃村
作者：释元肇
朝代：宋

举头见青山，高与天齐平。俯首鉴灵泉，派分天池清。是中十亩园，烂若红霞蒸。夫差昔不国，舞榭歌台倾。风惊柳腰折，雨集蛙部鸣。霭霭墟里烟，纷纷鸡犬声。寂寥千载后，公来畅幽情。手种桃千株，草架屋数楹。厥壤宜芬芳，昭俭易落成。子孙相追随，日夕生遐征。公今云台仙，轻强垂百龄。支筇歌紫芝，倚松诵黄庭。绿阴长蟠实，白莲闯池生。客从何方来，略不通姓名。自云多昔人，食之能飞升。更老上所尊，只恐蒲轮徵。公乎笑而已，客言曾不听。归来向人说，洞口云纵横。
高鼓院桃村
作者：释元肇
朝代：宋

举头见青山，高与天齐平。
俯首鑑灵泉，派分天池清。
是中十亩园，烂若红霞蒸。
夫差昔不国，舞榭歌台倾。
风惊柳腰折，雨集蛙部鸣。
霭霭墟里烟，纷纷鷄犬声。
寂寥千载后，公来畅幽情。
手种桃千株，草架屋数楹。
厥壤宜芬芳，昭俭易落成。
子孙相追随，日夕生遐征。
公今云台仙，轻强垂百龄。
支筇歌紫芝，倚松诵黄庭。
绿阴长蟠实，白莲闯池生。
客从何方来，畧不通姓名。
自云多昔人，食之能飞升。
更老上所尊，只恐蒲轮征。
公乎笑而已，客言曾不听。
归来向人说，洞口云纵横。
鴈山夏夜
作者：释元肇
朝代：宋

浮岚空翠湿衣襟，合磵流泉奏玉琴。
古殿芗寒起僧定，莫楼烟重咽钟音。
随风萤火光明灭，得雨芭蕉语浅深。
猛省南来二千里，不应翻作兔投林。
齐云楼
作者：释元肇
朝代：宋
体裁：五言律诗

高压子城闉，檐牙半入云。人烟极目尽，天语举头闻。齐鲁犹堪望，江淮渺莫分。平生湖海气，独倚到斜曛。
一一光明
作者：释印肃
朝代：宋
体裁：七言绝句

日月灯光未足奇，若逢肉眼转迷痴。恒沙眷属光无二，万亿龙天守护持。
一心听佛
作者：释印肃
朝代：宋
体裁：七言绝句

不闻闻了绝狐疑，三界浮嚣总不知。泥牛入海通消息，木马横嘶贯紫微。
三昧诸颂
作者：释印肃
朝代：宋

佛共众生只此心，悟迷不间古同今。千名万字何交涉，达法圆光许一针。出生入死足通神，全体三生父母灵。不是如来知见力，舍身财命卒难升。千光一合圆如镜，万象森罗影现中。此光大用如如体，道了桥成风月同。空色无边际，离垢摩尼圆。能依实相用，助发有龙天。神光遍界，体若金刚。威神力固，邪宗销亡。里许若无这个，何为古佛传心。我体不空无住，用时越古超今。会看木人牵锯，始令石女穿针。百纳骨董袋，一切皆我入。一切莫能入，达此妙纵横，三世佛佛佛。大虚涂毒鼓，有病闻皆愈。无病闻皆死，死了却苏来，谁会辜负你。无底琉璃井，忽尔堕其中。胜修万劫功，跳出跳不出，瘖哑又盲聋。分明无背面，相逢不相见。年年桃花面，临州下水船，梢公力方便。独脚老虎，暗时暗杀人。不识是眼睛，与君无著力，溪云罩古城。无根树子，混盳非出入。头尾应皆急，妙了过这边，渡海何曾湿。
三昧诸颂·其一
作者：释印肃
朝代：宋
体裁：偈颂

佛共众生只此心，悟迷不间古同今。千名万字何交涉，达法圆光许一针。
三昧诸颂·其一一
作者：释印肃
朝代：宋

独脚老虎，暗时暗杀人。
不识是眼睛，与君无着力，溪云罩古城。
三昧诸颂·其七
作者：释印肃
朝代：宋
体裁：偈颂

百纳骨董袋，一切皆我入。一切莫能入，达此妙纵横，三世佛佛佛。
三昧诸颂·其三
作者：释印肃
朝代：宋
体裁：偈颂

千光一合圆如镜，万象森罗影现中。此光大用如如体，道了桥成风月同。
三昧诸颂·其九
作者：释印肃
朝代：宋

无底琉璃井，忽尔堕其中。胜修万劫功，跳出跳不出，瘖哑又盲聋。
三昧诸颂·其九
作者：释印肃
朝代：宋

无底瑠璃井，忽尔堕其中。
胜修万劫功，跳出跳不出，瘖痖又盲聋。
三昧诸颂·其二
作者：释印肃
朝代：宋

出生入死足通神，全体三生父母灵。不是如来知见力，舍身财命卒难升。
三昧诸颂·其二
作者：释印肃
朝代：宋

出生入死足通神，全体三生父母灵。
不是如来知见力，舍身财命卒难昇。
三昧诸颂·其五
作者：释印肃
朝代：宋
体裁：偈颂

神光遍界，体若金刚。威神力固，邪宗销亡。
三昧诸颂·其八
作者：释印肃
朝代：宋
体裁：偈颂

大虚涂毒鼓，有病闻皆愈。无病闻皆死，死了却苏来，谁会辜负你。
三昧诸颂·其六
作者：释印肃
朝代：宋

裏许若无这箇，何为古佛传心。
我体不空无住，用时越古超今。
会看木人牵锯，始令石女穿针。
三昧诸颂·其六
作者：释印肃
朝代：宋

里许若无这个，何为古佛传心。我体不空无住，用时越古超今。会看木人牵锯，始令石女穿针。
三昧诸颂·其十
作者：释印肃
朝代：宋
体裁：偈颂

分明无背面，相逢不相见。年年桃花面，临州下水船，梢公力方便。
三昧诸颂·其十一
作者：释印肃
朝代：宋

独脚老虎，暗时暗杀人。不识是眼睛，与君无著力，溪云罩古城。
三昧诸颂·其十二
作者：释印肃
朝代：宋
体裁：偈颂

无根树子，混盳非出入。头尾应皆急，妙了过这边，渡海何曾湿。
三昧诸颂·其四
作者：释印肃
朝代：宋
体裁：偈颂

空色无边际，离垢摩尼圆。能依实相用，助发有龙天。
与参徒辨事
作者：释印肃
朝代：宋

仲元亨老，慇勤圆净。此中大事，雪曲高歌。骑白牛儿，漫空唱唱啰。这家也舂米，那畔争打禾。且道乘谁力，天真大老婆。近日南方诸道友，斩钉截铁自降魔。运水搬柴无不是，神通妙用显摩诃。一人办力诸天供，一会修来争奈何。移根拔树非邪作，翻有为无万事和。楼阁忽然横碧汉，人人功德无空过。香积味凭知道者，须教不少亦非多。个里不消重委嘱，分明只是这弥陀。
与参徒辨事
作者：释印肃
朝代：宋

仲元亨老，慇懃圆浄。
此中大事，雪曲高歌。
骑白牛儿，漫空唱唱啰。
这家也舂米，那畔争打禾。
且道乘谁力，天真大老婆。
近日南方诸道友，斩钉截铁自降魔。
运水搬柴无不是，神通妙用显摩诃。
一人办力诸天供，一会修来争奈何。
移根拔树非邪作，翻有为无万事和。
楼阁忽然横碧汉，人人功德无空过。
香积味凭知道者，须教不少亦非多。
个裏不消重委嘱，分明只是这弥陀。
与夏国舅
作者：释印肃
朝代：宋

白日上升非偶尔，刹那成佛亦如然。个中迥超声色外，恩光满目意连天。好明廓彻非思量，一受皇书遍普贤。江西风月光无尽，帝里真如万法圆。当处饮吞无不足，护持秘密不休年。
与夏国舅
作者：释印肃
朝代：宋

白日上昇非偶尔，剎那成佛亦如然。
个中迥超声色外，恩光满目意连天。
好明廓彻非思量，一受皇书遍普贤。
江西风月光无尽，帝里真如万法圆。
当处饮吞无不足，护持秘密不休年。
与廖维高
作者：释印肃
朝代：宋
体裁：七言绝句

精通三教越禅机，语默同风和者希。匝地周天居士眼，元来只在一毫釐。
与汤亨老居士
作者：释印肃
朝代：宋

香积厨中烹五味，脚踏天兮头顶地。虽然头角各分张，未得个人都了利。不然亨老大慈悲，一日无私和众议。南方道友不偏枯，到里许人皆具备。直教塞口并咽喉，消息出门无不是。
与汤亨老居士
作者：释印肃
朝代：宋

香积厨中烹五味，脚踏天兮头顶地。
虽然头角各分张，未得箇人都了利。
不然亨老大慈悲，一日无私和众议。
南方道友不偏枯，到裏许人皆具备。
直教塞口併咽喉，消息出门无不是。
与王巡检·其一
作者：释印肃
朝代：宋
体裁：七言绝句

佛法从来付宰臣，今朝已遇大心人。透明幻住超生灭，鉴物无私佑圣庭。
与王巡检·其二
作者：释印肃
朝代：宋
体裁：五言绝句

达磨非为后，瞿昙未是先。当来无量劫，懒翁得自然。
与王巡检·其二
作者：释印肃
朝代：宋

达磨非为后，瞿昙未是先。当来无量劫，懒翁得自然。佛法从来付宰臣，今朝已遇大心人。透明幻住超生灭，鉴物无私佑圣庭。
买油
作者：释印肃
朝代：宋
体裁：古风

三百六十斤油，何须苦苦问他求。心光廓彻灯何用，水草无心若画牛。五味舌头无足日，煎熬煮炙几时休。功辨斯成无点染，西江一口绝纤流。
何叔宜求颂
作者：释印肃
朝代：宋

十力功高谁履践，叔宜重叩普庵门。玄玄众妙灵知有，自肯唯心闻不闻。时信金刚通佛慧，情忘想尽合乾坤。夜月晓风消息满，希夷独步道常存。
何叔宜求颂
作者：释印肃
朝代：宋

十力功高谁履践，叔宜重叩普庵门。
玄玄众妙灵知有，自肯唯心闻不闻。
时信金刚通佛慧，情忘想尽合干坤。
夜月晓风消息满，希夷独步道常存。
信士画真请赞
作者：释印肃
朝代：宋

非迷非悟，谁强名模。无相三昧，不受涂糊。越色超声无个事，连声不断念苏卢。眉芒动处千光含，自肯除非大丈夫。持心应不失，谋事便忘真。谁识元明宝，虚劳几度春。因见普庵老，示我体皆纯。但依无著性，性幻在逡巡。普因乾坤非外物，周闻法界祇圆音。含灵入我身毛孔，非相非名何处寻。宝陀触目无人见，妙体端严不坏金。如钟含响随缘应，见我方知识自心。释迦佛，普庵光，不二如来体不藏。香花供养谁知有，只在众生心印堂。此法身，无变坏，鼻孔里许藏三界。水月空花点不成，非相光中常自在。法空为座，金刚为体，板如痴脱空无底。信心无二，吞山纳水。苍天苍天，悟无生法。谈不说禅，开两片皮。括地该天，如何是佛，十万八千。易尽世间颜色，普庵顶相奚为。等大虚空一体，雾露云霞表衣。眼观不见，耳听不知。惺惺不昧，了了何亏。自解拈花知起处，冷笑达磨更西归。用晦隐显无劳失，亘古亘今也大奇。
信士画真请赞·其一
作者：释印肃
朝代：宋

非迷非悟，谁强名模。无相三昧，不受涂糊。越色超声无个事，连声不断念苏卢。眉芒动处千光含，自肯除非大丈夫。持心应不失，谋事便忘真。谁识元明宝，虚劳几度春。因见普庵老，示我体皆纯。但依无著性，性幻在逡巡。
信士画真请赞·其一
作者：释印肃
朝代：宋

非迷非悟，谁强名模。
无相三昧，不受涂糊。
越色超声无箇事，连声不断念苏卢。
眉芒动处千光含，自肯除非大丈夫。
持心应不失，谋事便忘真。
谁识元明宝，虚劳几度春。
因见普庵老，示我体皆纯。
但依无着性，性幻在逡巡。
信士画真请赞·其三
作者：释印肃
朝代：宋

此法身，无变坏，鼻孔裏许藏三界。
水月空花点不成，非相光中常自在。
信士画真请赞·其三
作者：释印肃
朝代：宋

此法身，无变坏，鼻孔里许藏三界。水月空花点不成，非相光中常自在。
信士画真请赞·其二
作者：释印肃
朝代：宋

普因乾坤非外物，周闻法界祇圆音。含灵入我身毛孔，非相非名何处寻。宝陀触目无人见，妙体端严不坏金。如钟含响随缘应，见我方知识自心。释迦佛，普庵光，不二如来体不藏。香花供养谁知有，只在众生心印堂。
信士画真请赞·其二
作者：释印肃
朝代：宋

普因干坤非外物，周闻法界祇圆音。
含灵入我身毛孔，非相非名何处寻。
宝陀触目无人见，妙体端严不坏金。
如钟含响随缘应，见我方知识自心。
释迦佛，普庵光，不二如来体不藏。
香花供养谁知有，只在众生心印堂。
信士画真请赞·其五
作者：释印肃
朝代：宋
体裁：赞

苍天苍天，悟无生法。谈不说禅，开两片皮。括地该天，如何是佛，十万八千。
信士画真请赞·其六
作者：释印肃
朝代：宋
体裁：赞

易尽世间颜色，普庵顶相奚为。等大虚空一体，雾露云霞表衣。眼观不见，耳听不知。惺惺不昧，了了何亏。自解拈花知起处，冷笑达磨更西归。用晦隐显无劳失，亘古亘今也大奇。
信士画真请赞·其四
作者：释印肃
朝代：宋
体裁：赞

法空为座，金刚为体，板如痴脱空无底。信心无二，吞山纳水。
修城东合浦桥
作者：释印肃
朝代：宋
体裁：古风

自性圆融不碍为，浮云枯木任风吹。莫怪道人无伎俩，犹如浮木歇盲龟。应化非真不逆心，有无俱遣道须成。相逢便肯无空过，合浦桥边验果因。
偈颂三十首·其一
作者：释印肃
朝代：宋
体裁：偈颂

捏不成团拨不开，何须南岳又天台。六根门首无人用，惹得胡僧特地来。
偈颂三十首·其一〇
作者：释印肃
朝代：宋

佛法无多子，久长难得人。
念念坚不退，堪作了事身。
不渭心外觅，堂堂本法灵。
十方佛共证，更不费精神。
普庵如是道，何患不圆成。
偈颂三十首·其一一
作者：释印肃
朝代：宋

若无一切心，何用一切法。
佛说一切法，为除一切心。
若人解实相，于中无虚诳。
说与不说同，是即名最上。
实相未全融，语默空花同。
而復结空果，后进不能通。
何故不能通，缘师指落空。
依妄不归实，师子堕邪宗。
二妄相依堕，带累千万箇。
因一人道虚，万类皆招祸。
不了却自心，只管说他过。
将谓佛法僧，也似陈行货。
倒床吃不得，苦痛忍难过。
晓夕无把捉，又见火轮磨。
始悔我自错，无福转加祸。
未得将为得，未证将为证。
妄想一剎那，果招沙劫病。
皆是自欺心，不依佛慧命。
六度未能圆，五戒犹未定。
口说一切无，贪嗔转增盛。
人问道如何，胡应全无性。
此不见性种，三界魔民虫。
众生若遭遇，万劫堕贫穷。
自坏他亦坏，自聋他亦聋。
自堕彼亦堕，自空彼亦空。
究竟还如佛，万像一镜中。
若能如是解，可表警凡笼。
偈颂三十首·其一七
作者：释印肃
朝代：宋

失却本来面目，箇箇日南长至。
先祖时节苦临，处处笙歌乐醉。
也参禅，亦详义，也贫穷，亦富贵。
蒙头塞耳有谁知，大地茫茫没巴鼻。
智悲同运，野店横溪。
头头物物，实理希奇。
悟本谁悟，迷是谁迷。
家家观世音，户户礼牟尼。
亨老总不知，都料斫木底。
不因这三门，如何在这裏。
老师本无节，世间如梦寐。
我今梦中说，说者觉如义。
若有未觉者，好盖令饱睡。
等待睡惺时，自己难迴避。
恐彼少盐醋，米麵并豆豉。
我击木童儿，汝定知来意。
每人与一饱，大家要了利。
冬日莫更歇，腊尽相将至。
如人各上山，努力争先势。
时节莫瞒心，早归欢喜地。
坚箇弥勒楼，露出真慈氏。
了知生死即涅槃，自性如空包天地。
试问空空空不知，不知知处法不二。
偈颂三十首·其一三
作者：释印肃
朝代：宋

箇箇跨金毛狮子，人人骑独步象王。
文殊即是普贤，释迦倒骑佛殿。
罗汉不奈安身，普庵鼻孔辽天。
笑时只道善财痴，百一十城在这裏。
摩耶腹内造楼台，一口吸尽西江水。
试问参方知不知，灵光运用从何起。
直须坚密处安身，释迦宝殿真如理。
偈颂三十首·其一九
作者：释印肃
朝代：宋

佛是西天之梵语，此土将觉义以同名。
心迷不觉属众生，心转觉时一切佛。
佛开口处为言教，化导迷心转觉心。
众生开口成寐语，沙魇群迷叫不醒。
迷悟不同希达者，诸佛方便救迷情。
情忘想尽明心者，海藏琅函不可轻。
在在处处堪闻演，共祝吾皇亘古今。
臣忠子孝那边静，风雨调和物物成。
是非一体元无二，佛与众生不出心。
我今圆满如来藏，唯愿众生发信心。
等与如来同受用，一闻千悟永瞻钦。
这回针芥若不遇，剎那失足坠幽冥。
阎公问汝将何答，未免刀山火燄林。
地狱皆因心不悟，一十八界杳难寻。
八万四千城可畏，铁围无间苦呻吟。
箇中不遇佛光照，万劫无由得出轮。
忉利诸天因业坠，后闻天皷復超升。
人生有限空花相，光阴迅速岂堪停。
古人究道如救头，后士无依岂不惊。
一失人身难再復，荣华富贵苦来临。
如今自有非他事，性水澄清理甚深。
海印森罗融万象，湛然无古亦无今。
化无所化知无二，自肯随心了此经。
偈颂三十首·其一五
作者：释印肃
朝代：宋

众生本是佛，悟了一体同。
若人不达本，逐末走西东。
君子当务本，本立佛性同。
通一万事毕，终不被尘笼。
非尘体不动，本实理含融。
先天唯此物，今古学无踪。
难了意在处，塞顽空色空。
本无有指，妄言色空。
若得妄消歇，真体者何穷。
真体非形相，不离形相中。
幻质皆虚僞，大智发于中。
幻尽觉圆满，心光寥廓通。
此通无对待，天地在其中。
森罗并万像，影现一镜中。
镜中实我体，寂湛印倥侗。
若能同道者，与理本相同。
唯守性清浄，眼耳若盲聋。
情忘兼想尽，忽觉己身空。
自了本无物，强以道言通。
此法滞诸学，皆幻质相容。
若离一切相，形体外灵通。
左右逢其源，烦不入胸中。
我尚不可得，非我何可得。
眷属犹如梦，非冤不遇逢。
如今儿女者，皆再来祖宗。
一根来復去，如观桑叶同。
本树何曾动，凋叶有来冬。
叶落明年发，根深不怕风。
但能勤力护，勿使火兼虫。
毁坏本根者，万劫堕贫穷。
如今忧生死，犹如颠哭空。
不知空本无，如翳生眼中。
眼明虽说实，不可顺盲聋。
偈颂三十首·其一六
作者：释印肃
朝代：宋

自从达解本心光，陈见解者希相许。
今蒙大士坠名香，妙明寂照挥伦楮。
清风匝地意何穷，自这贤儒谁伴侣。
自伤嗟，凭谁语，若问吾男归何处。
普庵达本不曾生，水月空花无实据。
不离当处常湛然，觅即知君不可取。
此灵都是祖宗因，因果历然随谁聚。
如今依旧復来生，何必自迷求解注。
今古谁曾得久长，唯有法身镇常住。
不消追拔与看经，三界唯心须了义。
偈颂三十首·其一四
作者：释印肃
朝代：宋

打折达磨西来脚，莫令有误本来人。
当处得心非向背，九年面壁寂光明。
庭中立雪憨痴汉，海裏口干渴爱津。
如今大有心颠倒，梦寐胡诤学道人。
且向自心中体究，于斯如实更证明。
须观古德皆如是，万莫瞒心自发轻。
诳谤定招无间业，未全本觉且依经。
修行未了身依口，莫学提纲没量人。
对病用医须有意，指权归实救迷情。
迷悟不同谁解意，三乘犹尚未全明。
不契一乘为外道，经生持戒不知。
徒劳南北与东西，满口文章不合义。
不曾亲近正知见，色见声闻弄识神。
髑髅几度皮消殒，林下追寻没一人。
妄把玄诠为事会，五千救网变成尘。
看经须用钱财雇，佛事全凭铙钹音。
馂馅饼皮纱布绢，猪羊犬马折经金。
僧俗一同轮苦趣，辜负牟尼古佛心。
致使类多贤行少，仁慈鲜矣足孤贫。
荣华富贵千无一，菩萨神仙不降生。
如麻似粟人头面，杀盗贪嗔胜畜心。
不管剎那沉劫海，且徒眼下乐精神。
背善恶临无解处，烧香合掌告观音。
大慈大悲来救苦，须臾命断嘆悲深。
一生不布纤毫善，悔惧双交没主人。
方知今死难思悔，黑业无边我自成。
寄语世间今未死，光阴莫负早迴心。
何况出家亲悟者，喃喃直指古同今。
所以办心供作务，将勤补拙助元灵。
相逢来往无心见，大事未成戒行深。
只欲心空如及第，迴头救接未归人。
始合老师弘大愿，先难后易嘆吟吟。
十字街头不见客，孤峰顶上目群生。
助柴活计元如是，不负当时这老僧。
偈颂三十首·其七
作者：释印肃
朝代：宋
体裁：偈颂

今日不知来日事，贪嗔痴爱度朝昏。披毛戴角更相互，岂识修真般若门。
偈颂三十首·其三
作者：释印肃
朝代：宋
体裁：偈颂

三界唯心唯佛解，万法唯识更谁知。迷悟本无权立化，恰如黄叶止儿啼。涅槃生死犹如梦，十圣三贤是阿谁。有物先天无相貌，言诠不及体阿弥。祇这阿弥是汝心，不劳逐相外边寻。三僧祇劫随时立，心心心即是如今。
偈颂三十首·其三十
作者：释印肃
朝代：宋
体裁：偈颂

出家无易事，了道亦非难。各自要努力，如人担上山。累劫负偿命，此生莫等闲。遇时若不顺，展转落雠关。佛与人方便，度人及登山。布身而填险，为众代艰难。荷担如来者，莫道不当番。汝逆和尚顺，明朝报愈艰。汝见有福者，拥从物如山。在处皆如是，因修得世间。若争人我相，不如快下山。若酬自己债，岂用学烧丹。相逢无别有，动不是风幡。前后都还却，独坐大雄山。
偈颂三十首·其三十一
作者：释印肃
朝代：宋
体裁：偈颂

时人须警觉，应道不痴颠。苦牛并急马，也只少他钱。今生还不足，来生又吃鞭。道人虽无事，不忍哭苍天。今古论如是，岂可向愚言。无我无钱质，此处静悄然。显迹灵光在，梦然一炷烟。普庵何处去，分明在目前。须当如是体，可学老婆禅。莫住空花相，谤佛结深冤。以善能销恶，以顺和逆颠。以道资顽狠，以心助普贤。以师为心本，以念于无缘。以身如父母，以力报愚贤。出家为佛子，动静自光鲜。超凡并越圣，真实不堪言。曾经千万劫，碎身报未圆。我今排次定，更莫听胡喧。顺我大家吉，逆我众无缘。孤峰无觅处，三千遍大千。此时思一偈，虚空应不得。非是我做作，真如体自然。
偈颂三十首·其九
作者：释印肃
朝代：宋
体裁：偈颂

普庵真实不问钱，只要离尘脱业缠。一闻千悟方堪委，何须苦苦学神仙。
偈颂三十首·其二
作者：释印肃
朝代：宋
体裁：偈颂

乍雨乍晴宝象明，东西南北乱云深。失珠无限人遭劫，幻应权机为汝清。
偈颂三十首·其二〇
作者：释印肃
朝代：宋

化藏经语，结般若因，度有缘众。
一卷一千，共亦不共。
纔出头来，便得受用。
此经无价，拟议不中。
除非自肯，破尘了梦。
见佛不空，塔成无缝。
半偈舍身，古今尊重。
劫火不烧，魔不能动。
佛祖皆宗，天龙普供。
万莫放过，千亿珍重。
偈颂三十首·其二七
作者：释印肃
朝代：宋

离诸名色相，实见如来藏。
能转语成经，本心非榜样。
说有即是无，说无无伎俩。
不会自转经，依语成妄想。
梦裏推木轮，信施谁酬偿。
不出牛马羊，入他阑圈养。
一文四箇字，还足连他丧。
悟者发真机，迷者堕铁网。
佛教空无相，妙契合无上。
天鼓解说经，忏悔罪无量。
有无空不空，真实不虚诳。
圆信六神通，不刻天龙像。
只么转心经，箇中谁拟向。
偈颂三十首·其二九
作者：释印肃
朝代：宋

腊月三十夜，髑髅自相骂。
阎老索饭钱，汝等怕不怕。
龟毛敲兔角，五彩虚空画。
正当恁么时，摩尼谁着价。
大年初一日，道闲却成急。
自拜梦中人，妄想从谁立。
唯我知不知，今古希相识。
张三李四歌，草木空祇揖。
日月转眼睛，历劫不曾停。
三贤与十圣，枉费苦精神。
常思达磨老，九年守少林。
如今意不尽，瓦砾即真金。
偈颂三十首·其二五
作者：释印肃
朝代：宋

颠倒梦想忽然破，直入孤峰常独坐。
不曾相见与相亲，祇么巍巍迎达磨。
东西露柱满添汤，南北石头快推磨。
到与不到俱吃茶，万里清风同唱和。
快活快活也大哥，达磨达磨真老婆。
多时寻觅觅不见，却来草裏念摩诃。
几年相伴急走过，新罗低头觅不见，举首又蹉过。
今日无知知，不是强扬播。
若有知知者，未免番成祸。
四七二三不立形，历劫三祇祇这箇。
从古迄今食不餐，肚胀气均常不饿。
伤嗟捉月夜猿痴，往復疲劳多退堕。
不知古佛只传心，除了此心无别可。
师子子，不消多，直下无心唱哩啰。
拈却眼来作鼻孔，呵呵大笑探禅河。
无量劫来风泡子，至今汩没和巴歌。
稽首宝积佛，敬礼阿弥陀。
普庵此来无箇事，大家相劝演若多。
元来不识头依旧，何须苦苦更波波。
偈颂三十首·其二八
作者：释印肃
朝代：宋

妄执迷流不肯休，所以今生逐女流。
如今眼界浑尘染，几时安稳见来秋。
莫误前途成业网，目连成佛已绸缪。
开心放旷依儿得，不着高峰见毗丘。
偈颂三十首·其二十
作者：释印肃
朝代：宋

化藏经语，结般若因，度有缘众。一卷一千，共亦不共。才出头来，便得受用。此经无价，拟议不中。除非自肯，破尘了梦。见佛不空，塔成无缝。半偈舍身，古今尊重。劫火不烧，魔不能动。佛祖皆宗，天龙普供。万莫放过，千亿珍重。
偈颂三十首·其二十一
作者：释印肃
朝代：宋
体裁：偈颂

如如方契色非空，若也解空空非色。十二部诠如说梦，百千万佛若空花。涅槃生死杳无踪，本来面目非非相。大开喜舍破微尘，了取功勋无尽藏。
偈颂三十首·其二十七
作者：释印肃
朝代：宋

离诸名色相，实见如来藏。能转语成经，本心非榜样。说有即是无，说无无伎俩。不会自转经，依语成妄想。梦里推木轮，信施谁酬偿。不出牛马羊，入他阑圈养。一文四个字，还足连他丧。悟者发真机，迷者堕铁网。佛教空无相，妙契合无上。天鼓解说经，忏悔罪无量。有无空不空，真实不虚诳。圆信六神通，不刻天龙像。只么转心经，个中谁拟向。
偈颂三十首·其二十三
作者：释印肃
朝代：宋
体裁：偈颂

显老明禅，入理深渊。文殊为体，妙用普贤。凤山得旨，妙契南源。三株树下，坐断云烟。金刚作眼，鼻孔辽天。言谈讽咏，草木皆鲜。钦风久矣，偶睹惠然。如天甘露，沃我心田。希有希有，世外金仙。老婆心切，示我窥鞭。自知本有，久被尘缠。普光明殿，海印俱全。弥勒阁中，了了何言。常在不欠，触目无边。一毫头上，妙绝偏圆。含融法界，本体现前。
偈颂三十首·其二十九
作者：释印肃
朝代：宋

腊月三十夜，髑髅自相骂。阎老索饭钱，汝等怕不怕。龟毛敲兔角，五彩虚空画。正当恁么时，摩尼谁著价。大年初一日，道闲却成急。自拜梦中人，妄想从谁立。唯我知不知，今古希相识。张三李四歌，草木空祇揖。日月转眼睛，历劫不曾停。三贤与十圣，枉费苦精神。常思达磨老，九年守少林。如今意不尽，瓦砾即真金。
偈颂三十首·其二十二
作者：释印肃
朝代：宋
体裁：偈颂

闲步游南陌，惟便野兴多。傍花看蝶舞，近柳听莺歌。
偈颂三十首·其二十五
作者：释印肃
朝代：宋

颠倒梦想忽然破，直入孤峰常独坐。不曾相见与相亲，祇么巍巍迎达磨。东西露柱满添汤，南北石头快推磨。到与不到俱吃茶，万里清风同唱和。快活快活也大哥，达磨达磨真老婆。多时寻觅觅不见，却来草里念摩诃。几年相伴急走过，新罗低头觅不见，举首又蹉过。今日无知知，不是强扬播。若有知知者，未免番成祸。四七二三不立形，历劫三祇祇这个。从古迄今食不餐，肚胀气均常不饿。伤嗟捉月夜猿痴，往复疲劳多退堕。不知古佛只传心，除了此心无别可。师子子，不消多，直下无心唱哩啰。拈却眼来作鼻孔，呵呵大笑探禅河。无量劫来风泡子，至今汩没和巴歌。稽首宝积佛，敬礼阿弥陀。普庵此来无个事，大家相劝演若多。元来不识头依旧，何须苦苦更波波。
偈颂三十首·其二十八
作者：释印肃
朝代：宋

妄执迷流不肯休，所以今生逐女流。如今眼界浑尘染，几时安稳见来秋。莫误前途成业网，目连成佛已绸缪。开心放旷依儿得，不著高峰见毗丘。
偈颂三十首·其二十六
作者：释印肃
朝代：宋
体裁：偈颂

善者多魔自古今，佛魔一体只空心。心迷不觉悭成贼，心悟回头便舍金。莫怪迷心心怕贼，贼心对面也难寻。三途地狱因斯得，奉报须防仁不仁。不是道人先注脚，免他来喜去沈吟。一年三百六十日，梦想颠倒不曾息。耳闻眼见善庵名，更莫邪言喧戏剧。思量生死大惊神，唯了本心称第一。暂时忽听本无心，解脱沉沦千万亿。寄语诸人莫蹈虚，勾阑不稳莫稍依。莫令堕入深坑下，未免先当说与伊。来往任观心不住，声香味触且随时。孤峰独特谁为伴，尘世忙然我道奇。
偈颂三十首·其五
作者：释印肃
朝代：宋
体裁：偈颂

稽首摩耶大肚皮，无忧树下手攀枝。母子至今无觅处，落花啼鸟示全机。
偈颂三十首·其八
作者：释印肃
朝代：宋

明朝遍入孤峰裏，是处寻求不见师。
自古上贤难出手，为伊不肯淡工夫。
垂经留教五千卷，迷人看着转迷途。
凡夫贪爱将为事，少得曹溪这老卢。
偈颂三十首·其八
作者：释印肃
朝代：宋

明朝遍入孤峰里，是处寻求不见师。自古上贤难出手，为伊不肯淡工夫。垂经留教五千卷，迷人看著转迷途。凡夫贪爱将为事，少得曹溪这老卢。
偈颂三十首·其六
作者：释印肃
朝代：宋

普礼三身四智佛，一念阿僧祇劫中。身心一如遍法界，法身不灭寿无穷。一月六旬权准则，一年四会表参同。妄念不生无损益，五千连贯赠寰中。所得未尝图别用，共成进纳续宗风。初法难传忧不信，黄梅五百独卢公。如今个个堪分付，报国资家理不穷。莫道祖师西土出，刹那自肯即心通。
偈颂三十首·其六
作者：释印肃
朝代：宋

普礼三身四智佛，一念阿僧祇劫中。
身心一如遍法界，法身不灭寿无穷。
一月六旬权准则，一年四会表参同。
妄念不生无损益，五千连贯赠寰中。
所得未尝图别用，共成进纳续宗风。
初法难传忧不信，黄梅五百独卢公。
如今箇箇堪分付，报国资家理不穷。
莫道祖师西土出，剎那自肯即心通。
偈颂三十首·其十
作者：释印肃
朝代：宋

佛法无多子，久长难得人。念念坚不退，堪作了事身。不渭心外觅，堂堂本法灵。十方佛共證，更不费精神。普庵如是道，何患不圆成。
偈颂三十首·其十一
作者：释印肃
朝代：宋

若无一切心，何用一切法。佛说一切法，为除一切心。若人解实相，于中无虚诳。说与不说同，是即名最上。实相未全融，语默空花同。而复结空果，后进不能通。何故不能通，缘师指落空。依妄不归实，师子堕邪宗。二妄相依堕，带累千万个。因一人道虚，万类皆招祸。不了却自心，只管说他过。将谓佛法僧，也似陈行货。倒床吃不得，苦痛忍难过。晓夕无把捉，又见火轮磨。始悔我自错，无福转加祸。未得将为得，未證将为證。妄想一刹那，果招沙劫病。皆是自欺心，不依佛慧命。六度未能圆，五戒犹未定。口说一切无，贪嗔转增盛。人问道如何，胡应全无性。此不见性种，三界魔民虫。众生若遭遇，万劫堕贫穷。自坏他亦坏，自聋他亦聋。自堕彼亦堕，自空彼亦空。究竟还如佛，万像一镜中。若能如是解，可表警凡笼。
偈颂三十首·其十七
作者：释印肃
朝代：宋

失却本来面目，个个日南长至。先祖时节苦临，处处笙歌乐醉。也参禅，亦详义，也贫穷，亦富贵。蒙头塞耳有谁知，大地茫茫没巴鼻。智悲同运，野店横溪。头头物物，实理希奇。悟本谁悟，迷是谁迷。家家观世音，户户礼牟尼。亨老总不知，都料斫木底。不因这三门，如何在这里。老师本无节，世间如梦寐。我今梦中说，说者觉如义。若有未觉者，好盖令饱睡。等待睡惺时，自己难回避。恐彼少盐醋，米面并豆豉。我击木童儿，汝定知来意。每人与一饱，大家要了利。冬日莫更歇，腊尽相将至。如人各上山，努力争先势。时节莫瞒心，早归欢喜地。坚个弥勒楼，露出真慈氏。了知生死即涅槃，自性如空包天地。试问空空空不知，不知知处法不二。
偈颂三十首·其十三
作者：释印肃
朝代：宋

个个跨金毛狮子，人人骑独步象王。文殊即是普贤，释迦倒骑佛殿。罗汉不奈安身，普庵鼻孔辽天。笑时只道善财痴，百一十城在这里。摩耶腹内造楼台，一口吸尽西江水。试问参方知不知，灵光运用从何起。直须坚密处安身，释迦宝殿真如理。
偈颂三十首·其十九
作者：释印肃
朝代：宋

佛是西天之梵语，此土将觉义以同名。心迷不觉属众生，心转觉时一切佛。佛开口处为言教，化导迷心转觉心。众生开口成寐语，沙魇群迷叫不醒。迷悟不同希达者，诸佛方便救迷情。情忘想尽明心者，海藏琅函不可轻。在在处处堪闻演，共祝吾皇亘古今。臣忠子孝那边静，风雨调和物物成。是非一体元无二，佛与众生不出心。我今圆满如来藏，唯愿众生发信心。等与如来同受用，一闻千悟永瞻钦。这回针芥若不遇，刹那失足坠幽冥。阎公问汝将何答，未免刀山火燄林。地狱皆因心不悟，一十八界杳难寻。八万四千城可畏，铁围无间苦呻吟。个中不遇佛光照，万劫无由得出轮。忉利诸天因业坠，后闻天鼓复超升。人生有限空花相，光阴迅速岂堪停。古人究道如救头，后士无依岂不惊。一失人身难再复，荣华富贵苦来临。如今自有非他事，性水澄清理甚深。海印森罗融万象，湛然无古亦无今。化无所化知无二，自肯随心了此经。
偈颂三十首·其十五
作者：释印肃
朝代：宋

众生本是佛，悟了一体同。若人不达本，逐末走西东。君子当务本，本立佛性同。通一万事毕，终不被尘笼。非尘体不动，本实理含融。先天唯此物，今古学无踪。难了意在处，塞顽空色空。本无有指，妄言色空。若得妄消歇，真体者何穷。真体非形相，不离形相中。幻质皆虚伪，大智发于中。幻尽觉圆满，心光寥廓通。此通无对待，天地在其中。森罗并万像，影现一镜中。镜中实我体，寂湛印倥侗。若能同道者，与理本相同。唯守性清净，眼耳若盲聋。情忘兼想尽，忽觉己身空。自了本无物，强以道言通。此法滞诸学，皆幻质相容。若离一切相，形体外灵通。左右逢其源，烦不入胸中。我尚不可得，非我何可得。眷属犹如梦，非冤不遇逢。如今儿女者，皆再来祖宗。一根来复去，如观桑叶同。本树何曾动，凋叶有来冬。叶落明年发，根深不怕风。但能勤力护，勿使火兼虫。毁坏本根者，万劫堕贫穷。如今忧生死，犹如颠哭空。不知空本无，如翳生眼中。眼明虽说实，不可顺盲聋。
偈颂三十首·其十八
作者：释印肃
朝代：宋
体裁：偈颂

谁道凡情不作佛，咦，大丈夫，休分别，百亿尘劳从此诀。今朝酒醒何处，杨柳岸晓风残月。
偈颂三十首·其十六
作者：释印肃
朝代：宋

自从达解本心光，陈见解者希相许。今蒙大士坠名香，妙明寂照挥伦楮。清风匝地意何穷，自这贤儒谁伴侣。自伤嗟，凭谁语，若问吾男归何处。普庵达本不曾生，水月空花无实据。不离当处常湛然，觅即知君不可取。此灵都是祖宗因，因果历然随谁聚。如今依旧复来生，何必自迷求解注。今古谁曾得久长，唯有法身镇常住。不消追拔与看经，三界唯心须了义。
偈颂三十首·其十四
作者：释印肃
朝代：宋

打折达磨西来脚，莫令有误本来人。当处得心非向背，九年面壁寂光明。庭中立雪憨痴汉，海里口乾渴爱津。如今大有心颠倒，梦寐胡诤学道人。且向自心中体究，于斯如实更證明。须观古德皆如是，万莫瞒心自发轻。诳谤定招无间业，未全本觉且依经。修行未了身依口，莫学提纲没量人。对病用医须有意，指权归实救迷情。迷悟不同谁解意，三乘犹尚未全明。不契一乘为外道，经生持戒不知。徒劳南北与东西，满口文章不合义。不曾亲近正知见，色见声闻弄识神。髑髅几度皮消殒，林下追寻没一人。妄把玄诠为事会，五千救网变成尘。看经须用钱财雇，佛事全凭铙钹音。馂馅饼皮纱布绢，猪羊犬马折经金。僧俗一同轮苦趣，辜负牟尼古佛心。致使类多贤行少，仁慈鲜矣足孤贫。荣华富贵千无一，菩萨神仙不降生。如麻似粟人头面，杀盗贪嗔胜畜心。不管刹那沉劫海，且徒眼下乐精神。背善恶临无解处，烧香合掌告观音。大慈大悲来救苦，须臾命断叹悲深。一生不布纤毫善，悔惧双交没主人。方知今死难思悔，黑业无边我自成。寄语世间今未死，光阴莫负早回心。何况出家亲悟者，喃喃直指古同今。所以办心供作务，将勤补拙助元灵。相逢来往无心见，大事未成戒行深。只欲心空如及第，回头救接未归人。始合老师弘大愿，先难后易叹吟吟。十字街头不见客，孤峰顶上目群生。助柴活计元如是，不负当时这老僧。
偈颂三十首·其四
作者：释印肃
朝代：宋

邪法如冰霜，正道若太阳。
杲日丽天无不照，冰霜仁消洋。
佛说三乘十二部，会来只是一医方。
长年有病不寻药，五千余卷枉施张。
魔王眷属成群队，朝夕巴歌作道场。
唯有普庵真实要，同音异口赞吾皇。
偈颂三十首·其四
作者：释印肃
朝代：宋

邪法如冰霜，正道若太阳。杲日丽天无不照，冰霜仁消洋。佛说三乘十二部，会来只是一医方。长年有病不寻药，五千馀卷枉施张。魔王眷属成群队，朝夕巴歌作道场。唯有普庵真实要，同音异口赞吾皇。
偈颂五首 其一 回彭居士书
作者：释印肃
朝代：宋

应目未尝离左右，扣宗差别风马牛。迟速不停俱滞学，个里还须自肯休。
偈颂五首 其五 又答前人
作者：释印肃
朝代：宋

南山北岭如父母，张三李四皆佛祖。随时只个无著相，许你住山一鈯斧。
偈颂五首·其一
作者：释印肃
朝代：宋

应目未尝离左右，扣宗差别风马牛。
迟速不停俱滞学，个裏还须自肯休。
偈颂五首·其三
作者：释印肃
朝代：宋
体裁：偈颂

有无俱不到，生灭岂相干。得者随机应，未达莫颟顸。
偈颂五首·其二
作者：释印肃
朝代：宋
体裁：偈颂

议得无心达有心，识心三界自平沉。可怜迷望无心者，只道无心境不侵。
偈颂五首·其五
作者：释印肃
朝代：宋

南山北岭如父母，张三李四皆佛祖。
随时只个无着相，许你住山一鈯斧。
偈颂五首·其四
作者：释印肃
朝代：宋
体裁：偈颂

体得寰中物，忘机自葆光。老庄言不及，佛祖句难藏。槁木非成道，灰心岂离忙。资深无欠少，本有不须忘。
偈颂五首·回彭居士书
作者：释印肃
朝代：宋

应目未尝离左右，扣宗差别风马牛。迟速不停俱滞学，个里还须自肯休。议得无心达有心，识心三界自平沉。可怜迷望无心者，只道无心境不侵。有无俱不到，生灭岂相干。得者随机应，未达莫颟顸。体得寰中物，忘机自葆光。老庄言不及，佛祖句难藏。槁木非成道，灰心岂离忙。资深无欠少，本有不须忘。南山北岭如父母，张三李四皆佛祖。随时只个无著相，许你住山一鈯斧。
偈颂十四首
作者：释印肃
朝代：宋

雪人通身却吃骂，兔角拄杖三十下。龟毛索子钓虚空，道理本来非昼夜。元不借□□，宝所谁知价。一道常光即我心，逼塞虚空无缝罅。大家同受用此且富贵，不妨普庵一穴真风水。乾坤巽，本无位。二十四向绝遮栏，非舌头人云心地。也无贱，也无贵，眼耳鼻舌通身意。无限山人不识龙，从前总是虚劳费。千峰万峰连不断，左右逢源无别水。荣华富贵几遭埋，益子荫孙无变己。蓦直下，无忌讳，司马头陀没意智。随机设化谩留名，个个趁獐失即麂。更迷己，寒静清明争挂纸。岂知空界现圆融，不顾浅深捞水底。若得桥行心亦行，莫教孤负见贫僧。不因通济何如此，暗室千年忽遇灯。不因孤露妄难休，大□既成难悉婺。江烟梅雨却知音，□出头人有何极。师子儿，无畏力。满目相知不相识，枯木寒灰唯我知。浩浩资深源汲汲，翘松野鹤表吾师。吾师心兮心常寂，常寂光中饶益人。化彼三千七十士，唯恐迷流增嫉妒。不患寡而患不均，后代绵绵常贵富。我道无心粥饭缘，饥餐渴饮全无措。一家有事百家忧，心净还如佛净土。庐陵米价也寻常，一粒破时全体露。实相无空无不空，将不空执尚违宗。一多无位谁分别，万象森罗一镜中。庵本非庵开不开，灵知自性即如来。寻源穷处烟霞伴，南岭风光近日回。上无片瓦下无锥，被喧卜静了无依。多求欲叩无心者，既了无心岂是非。若将色见普庵人，未免随流不契津。千里无来同受用，纵横妙用自家珍。莫怪渠侬不出头，了心非相永无求。相逢谁觉梦中梦，浪静闲乘般若舟。君不见烂柯仙，一局知他几度年。自出洞来谁作对，未曾学手早赢先。高不高，玄不玄，默然轻转不能言。得失都卢无个事，一时收拾华堂前。若人要问消息，落落真风印碧天。老卢得法非僧相，庞老通明岂离家。大事未成俱业网，除非了本是生涯。心月孤圆时，光非十五六。迷者以圆观，智者应妙触。印危崖，鉴川陆，一性圆通无委曲。了非心外逐尘缘，下坂不走天然速。谁道速，有佛之处不得住，无佛之处一时足。时来铁解放光明，运至石头成白玉。幸逢施主大开张，古佛慧命汝今续。陇西达士重标立，万行圆明道果成。举目含灵俱是佛，应无所住得其心。骊珠一颗印千峰，越古腾今处处通。元禅道贯纤毫绝，方知佛法不曾穷。孤云片片标心法，野鹤翘松表自容。千眼难观谁解见，赤幡直下起清风。妙觉十方无影像，灵知三界绝行踪。迷指不见月，两处大誵讹。来叩普庵老，真心岂奈何。除非君自肯，阳春白雪歌。毛端如来识，言说用闲多。情忘并想尽，不断这摩诃。一轮秋月映悲风，数和松音标此意。因缘究竟莫劳神，时节到来无不备。木匠休愁无酒肉，大家免得落群魔。但管来年了，应教不动波。随心做个殿，别事莫多罗。更有一般好，只个阿弥陀。
偈颂十四首·其一
作者：释印肃
朝代：宋
体裁：偈颂

雪人通身却吃骂，兔角拄杖三十下。龟毛索子钓虚空，道理本来非昼夜。元不借□□，宝所谁知价。一道常光即我心，逼塞虚空无缝罅。
偈颂十四首·其一四
作者：释印肃
朝代：宋

木匠休愁无酒肉，大家免得落群魔。
但管来年了，应教不动波。
随心做箇殿，别事莫多罗。
更有一般好，只箇阿弥陀。
偈颂十四首·其七
作者：释印肃
朝代：宋

君不见烂柯仙，一局知他几度年。自出洞来谁作对，未曾学手早赢先。高不高，玄不玄，默然轻转不能言。得失都卢无个事，一时收拾华堂前。若人要问消息，落落真风印碧天。
偈颂十四首·其七
作者：释印肃
朝代：宋

君不见烂柯仙，一局知他几度年。
自出洞来谁作对，未曾学手早赢先。
高不高，玄不玄，默然轻转不能言。
得失都卢无箇事，一时收拾华堂前。
若人要问消息，落落真风印碧天。
偈颂十四首·其三
作者：释印肃
朝代：宋
体裁：偈颂

若得桥行心亦行，莫教孤负见贫僧。不因通济何如此，暗室千年忽遇灯。
偈颂十四首·其九
作者：释印肃
朝代：宋

心月孤圆时，光非十五六。迷者以圆观，智者应妙触。印危崖，鉴川陆，一性圆通无委曲。了非心外逐尘缘，下坂不走天然速。谁道速，有佛之处不得住，无佛之处一时足。时来铁解放光明，运至石头成白玉。幸逢施主大开张，古佛慧命汝今续。
偈颂十四首·其九
作者：释印肃
朝代：宋

心月孤圆时，光非十五六。
迷者以圆观，智者应妙触。
印危崖，鑑川陆，一性圆通无委曲。
了非心外逐尘缘，下坂不走天然速。
谁道速，有佛之处不得住，无佛之处一时足。
时来铁解放光明，运至石头成白玉。
幸逢施主大开张，古佛慧命汝今续。
偈颂十四首·其二
作者：释印肃
朝代：宋

大家同受用此且富贵，不妨普庵一穴真风水。乾坤巽，本无位。二十四向绝遮栏，非舌头人云心地。也无贱，也无贵，眼耳鼻舌通身意。无限山人不识龙，从前总是虚劳费。千峰万峰连不断，左右逢源无别水。荣华富贵几遭埋，益子荫孙无变己。蓦直下，无忌讳，司马头陀没意智。随机设化谩留名，个个趁獐失即麂。更迷己，寒静清明争挂纸。岂知空界现圆融，不顾浅深捞水底。
偈颂十四首·其二
作者：释印肃
朝代：宋

大家同受用此且富贵，不妨普庵一穴真风水。
干坤巽，本无位。
二十四向绝遮栏，非舌头人云心地。
也无贱，也无贵，眼耳鼻舌通身意。
无限山人不识龙，从前总是虚劳费。
千峰万峰连不断，左右逢源无别水。
荣华富贵几遭埋，益子荫孙无变己。
蓦直下，无忌讳，司马头陀没意智。
随机设化谩留名，箇箇趁獐失即麂。
更迷己，寒静清明争挂纸。
岂知空界现圆融，不顾浅深捞水底。
偈颂十四首·其五
作者：释印肃
朝代：宋

化彼三千七十士，唯恐迷流增嫉妒。不患寡而患不均，后代绵绵常贵富。我道无心粥饭缘，饥餐渴饮全无措。一家有事百家忧，心净还如佛净土。庐陵米价也寻常，一粒破时全体露。
偈颂十四首·其五
作者：释印肃
朝代：宋

化彼三千七十士，唯恐迷流增嫉妬。
不患寡而患不均，后代绵绵常贵富。
我道无心粥饭缘，饥餐渴饮全无措。
一家有事百家忧，心浄还如佛浄土。
庐陵米价也寻常，一粒破时全体露。
偈颂十四首·其八
作者：释印肃
朝代：宋
体裁：偈颂

老卢得法非僧相，庞老通明岂离家。大事未成俱业网，除非了本是生涯。
偈颂十四首·其六
作者：释印肃
朝代：宋
体裁：偈颂

实相无空无不空，将不空执尚违宗。一多无位谁分别，万象森罗一镜中。庵本非庵开不开，灵知自性即如来。寻源穷处烟霞伴，南岭风光近日回。上无片瓦下无锥，被喧卜静了无依。多求欲叩无心者，既了无心岂是非。若将色见普庵人，未免随流不契津。千里无来同受用，纵横妙用自家珍。莫怪渠侬不出头，了心非相永无求。相逢谁觉梦中梦，浪静闲乘般若舟。
偈颂十四首·其十
作者：释印肃
朝代：宋
体裁：偈颂

陇西达士重标立，万行圆明道果成。举目含灵俱是佛，应无所住得其心。
偈颂十四首·其十一
作者：释印肃
朝代：宋
体裁：偈颂

骊珠一颗印千峰，越古腾今处处通。元禅道贯纤毫绝，方知佛法不曾穷。孤云片片标心法，野鹤翘松表自容。千眼难观谁解见，赤幡直下起清风。妙觉十方无影像，灵知三界绝行踪。
偈颂十四首·其十三
作者：释印肃
朝代：宋
体裁：偈颂

一轮秋月映悲风，数和松音标此意。因缘究竟莫劳神，时节到来无不备。
偈颂十四首·其十二
作者：释印肃
朝代：宋
体裁：偈颂

迷指不见月，两处大誵讹。来叩普庵老，真心岂奈何。除非君自肯，阳春白雪歌。毛端如来识，言说用闲多。情忘并想尽，不断这摩诃。
偈颂十四首·其十四
作者：释印肃
朝代：宋

木匠休愁无酒肉，大家免得落群魔。但管来年了，应教不动波。随心做个殿，别事莫多罗。更有一般好，只个阿弥陀。
偈颂十四首·其四
作者：释印肃
朝代：宋
体裁：偈颂

不因孤露妄难休，大□既成难悉婺。江烟梅雨却知音，□出头人有何极。师子儿，无畏力。满目相知不相识，枯木寒灰唯我知。浩浩资深源汲汲，翘松野鹤表吾师。吾师心兮心常寂，常寂光中饶益人。
加颂蜀僧雪颂
作者：释印肃
朝代：宋

庭前雪子落纷纷，妙触灵明应普门。不是药山无用处，权令庞老警儿孙。总是吾家入道门，无说说中闻不闻。步步透关田地稳，须弥？跳撞昆崙。行人到此宜回首，此物元来处处有。除非自己肯承当，方信境缘无好丑。免使从前业浪奔，直入圆音普眼门。宾主历然谁委悉，不是通方莫与论。三世诸佛同此路，天无门兮地无户。森罗万象一光吞，历劫不曾少盐醋。百千方便一乾坤，得者还须皂白分。珠体未明成五色，举头鹞子过罗村。净人若信平常事，穿过髑髅连孔鼻。多中一了一中多，城东老母难回避。自有山翁样子存，家传祖代没分文。南北东西无别有，光明遍照独为尊。
加颂蜀僧雪颂·其一
作者：释印肃
朝代：宋
体裁：偈颂

庭前雪子落纷纷，妙触灵明应普门。不是药山无用处，权令庞老警儿孙。
加颂蜀僧雪颂·其七
作者：释印肃
朝代：宋

净人若信平常事，穿过髑髅连孔鼻。多中一了一中多，城东老母难回避。
加颂蜀僧雪颂·其七
作者：释印肃
朝代：宋

浄人若信平常事，穿过髑髅连孔鼻。
多中一了一中多，城东老母难迴避。
加颂蜀僧雪颂·其三
作者：释印肃
朝代：宋

行人到此宜回首，此物元来处处有。除非自己肯承当，方信境缘无好丑。
加颂蜀僧雪颂·其三
作者：释印肃
朝代：宋

行人到此宜迴首，此物元来处处有。
除非自己肯承当，方信境缘无好丑。
加颂蜀僧雪颂·其二
作者：释印肃
朝代：宋

总是吾家入道门，无说说中闻不闻。步步透关田地稳，须弥？跳撞昆崙。
加颂蜀僧雪颂·其二
作者：释印肃
朝代：宋
体裁：偈颂

总是吾家入道门，无说说中闻不闻。步步透关田地稳，须弥�跳撞昆崙。
加颂蜀僧雪颂·其二
作者：释印肃
朝代：宋

总是吾家入道门，无说说中闻不闻。
步步透关田地稳，须弥𨁝跳撞昆崙。
加颂蜀僧雪颂·其五
作者：释印肃
朝代：宋
体裁：偈颂

三世诸佛同此路，天无门兮地无户。森罗万象一光吞，历劫不曾少盐醋。
加颂蜀僧雪颂·其八
作者：释印肃
朝代：宋
体裁：偈颂

自有山翁样子存，家传祖代没分文。南北东西无别有，光明遍照独为尊。
加颂蜀僧雪颂·其六
作者：释印肃
朝代：宋

百千方便一乾坤，得者还须皂白分。珠体未明成五色，举头鹞子过罗村。
加颂蜀僧雪颂·其六
作者：释印肃
朝代：宋

百千方便一干坤，得者还须皂白分。
珠体未明成五色，举头鹞子过罗村。
加颂蜀僧雪颂·其四
作者：释印肃
朝代：宋
体裁：偈颂

免使从前业浪奔，直入圆音普眼门。宾主历然谁委悉，不是通方莫与论。
化无尽历
作者：释印肃
朝代：宋
体裁：七言律诗

化城立有谁知意，普雨调和润万机。大根枝节全体露，何殊弥勒降生时。石儿拍掌连云指，木女含笙和水吹。试问灯笼谁解舞，知无我者快拈锤。
化米
作者：释印肃
朝代：宋

当关击破黄金锁，佛与众生无两个。全提吞尽十方空，万亿龙天为护佐。雪歌独唱古峰头，风月溪山同赞和。从来弘阐在当人，密赖知音共扬播。共扬播，非彼我，一钵千家崇善果。直叩维摩不二门，狭路相逢休放过。
化米
作者：释印肃
朝代：宋

当关击破黄金锁，佛与众生无两箇。
全提吞尽十方空，万亿龙天为护佐。
雪歌独唱古峰头，风月溪山同讚和。
从来弘阐在当人，密赖知音共扬播。
共扬播，非彼我，一钵千家崇善果。
直叩维摩不二门，狭路相逢休放过。
十二时歌
作者：释印肃
朝代：宋

平旦寅，鸡鸣犬吠足圆音。祇这圆音无二听，何劳妄想别求真。击钟鼓，了无声，了本无声真好听。声錧无体门前客，体合声空个里人。日出卯，斋粥无□心觉饱。钵盂洗了自闲闲，方信赵州机便巧。师子儿，全牙爪，惊杀百年老虎豹。捏怪文殊劈脑骑，二乘皆道庄严好。食时辰，金牛作舞笑忻忻。漆桶漆桶吃来□，参方谁识老婆心。佛祖意，只如今，且无自己及他人。雪峰指作一面镜，轮劫猕猴佩苦辛。禺中巳，报君学道无门户。佛语诸经标此心，此心现时寂灭度。本无迷，曷有悟，真我非身谁作做。贪嗔痴爱属众生，达者无非涅槃路。日南午，大地元来没寸土。天上天下独为尊，耀目连睛无可睹。石巩痴，逢马祖，自己如空谁射弩。三平了道劈开胸，不拄箭锋徒自苦。日昳未，担板玄沙爱鳖鼻。丧身失命几多人，张口送睛何处避。不通宗，浑寐语，业识茫茫无本据。盲参不体弄蛇人，常被弄蛇穿却鼻。晡时申，衙鼓鼕鼕妙意新。括地该天人不会，如飘野马入迷津。不取相，勿疏亲，露体堂堂绝翳尘。屠儿一念无诸业，龙女逡巡作佛身。日入酉，万户千家无别有。相呼相唤去还来，谁识一身非妍丑。也无头，也无手，劫火洞然渠不朽。猪羊牛马化为真，毫发不留无可守。黄昏戌，更点分明黑如漆。一道常光绝世伦，来往不通金密积。知不知，识不识，自古至今非外觅。木女清宵何所为，混月闲吹无孔笛。人定亥，坠石痴人犹捣碓。忽然舂出古菱花，照地照天无向背。今时人，会不会，未了先须除渴爱。情忘想尽至无依，体若虚空非内外。夜半子，万事无心谁到此。一毛头上了遍圆，永劫不遭邪魅使。升高台，挝大鼓，努目摇头如老虎。猪羊咬尽更伤人，自己不真长劫苦。鸡鸣丑，飞空著地波波走。演若达多再得头，依前不换旧时首。无不无，有不有，有无不到休开口。拈槌竖拂有谁知，逐迹寻臊真猎狗。
十二时歌·其一
作者：释印肃
朝代：宋

平旦寅，鸡鸣犬吠足圆音。
祇这圆音无二听，何劳妄想别求真。
击钟皷，了无声，了本无声真好听。
声錧无体门前客，体合声空箇裏人。
十二时歌·其一
作者：释印肃
朝代：宋

平旦寅，鸡鸣犬吠足圆音。祇这圆音无二听，何劳妄想别求真。击钟鼓，了无声，了本无声真好听。声錧无体门前客，体合声空个里人。
十二时歌·其一一
作者：释印肃
朝代：宋

夜半子，万事无心谁到此。
一毛头上了徧圆，永劫不遭邪魅使。
昇高台，挝大鼓，努目摇头如老虎。
猪羊咬尽更伤人，自己不真长劫苦。
十二时歌·其一二
作者：释印肃
朝代：宋

鸡鸣丑，飞空着地波波走。
演若达多再得头，依前不换旧时首。
无不无，有不有，有无不到休开口。
拈槌竖拂有谁知，逐迹寻臊真猎狗。
十二时歌·其七
作者：释印肃
朝代：宋

晡时申，衙鼓冬冬妙意新。
括地该天人不会，如飘野马入迷津。
不取相，勿疎亲，露体堂堂绝翳尘。
屠儿一念无诸业，龙女逡巡作佛身。
十二时歌·其七
作者：释印肃
朝代：宋

晡时申，衙鼓鼕鼕妙意新。括地该天人不会，如飘野马入迷津。不取相，勿疏亲，露体堂堂绝翳尘。屠儿一念无诸业，龙女逡巡作佛身。
十二时歌·其三
作者：释印肃
朝代：宋
体裁：古风

食时辰，金牛作舞笑忻忻。漆桶漆桶吃来□，参方谁识老婆心。佛祖意，只如今，且无自己及他人。雪峰指作一面镜，轮劫猕猴佩苦辛。
十二时歌·其九
作者：释印肃
朝代：宋
体裁：古风

黄昏戌，更点分明黑如漆。一道常光绝世伦，来往不通金密积。知不知，识不识，自古至今非外觅。木女清宵何所为，混月闲吹无孔笛。
十二时歌·其二
作者：释印肃
朝代：宋
体裁：古风

日出卯，斋粥无□心觉饱。钵盂洗了自闲闲，方信赵州机便巧。师子儿，全牙爪，惊杀百年老虎豹。捏怪文殊劈脑骑，二乘皆道庄严好。
十二时歌·其五
作者：释印肃
朝代：宋
体裁：古风

日南午，大地元来没寸土。天上天下独为尊，耀目连睛无可睹。石巩痴，逢马祖，自己如空谁射弩。三平了道劈开胸，不拄箭锋徒自苦。
十二时歌·其八
作者：释印肃
朝代：宋

日入酉，万户千家无别有。相呼相唤去还来，谁识一身非妍丑。也无头，也无手，劫火洞然渠不朽。猪羊牛马化为真，毫发不留无可守。
十二时歌·其八
作者：释印肃
朝代：宋

日入酉，万户千家无别有。
相呼相唤去还来，谁识一身非妍丑。
也无头，也无手，劫火洞然渠不朽。
猪羊牛马化为真，毫髮不留无可守。
十二时歌·其六
作者：释印肃
朝代：宋
体裁：古风

日昳未，担板玄沙爱鳖鼻。丧身失命几多人，张口送睛何处避。不通宗，浑寐语，业识茫茫无本据。盲参不体弄蛇人，常被弄蛇穿却鼻。
十二时歌·其十
作者：释印肃
朝代：宋
体裁：古风

人定亥，坠石痴人犹捣碓。忽然舂出古菱花，照地照天无向背。今时人，会不会，未了先须除渴爱。情忘想尽至无依，体若虚空非内外。
十二时歌·其十一
作者：释印肃
朝代：宋

夜半子，万事无心谁到此。一毛头上了遍圆，永劫不遭邪魅使。升高台，挝大鼓，努目摇头如老虎。猪羊咬尽更伤人，自己不真长劫苦。
十二时歌·其十二
作者：释印肃
朝代：宋

鸡鸣丑，飞空著地波波走。演若达多再得头，依前不换旧时首。无不无，有不有，有无不到休开口。拈槌竖拂有谁知，逐迹寻臊真猎狗。
十二时歌·其四
作者：释印肃
朝代：宋
体裁：古风

禺中巳，报君学道无门户。佛语诸经标此心，此心现时寂灭度。本无迷，曷有悟，真我非身谁作做。贪嗔痴爱属众生，达者无非涅槃路。
十恒河沙
作者：释印肃
朝代：宋

尘尘刹刹号南无，末后收来付老卢。结果传灯周法界，谁人肯辨此工夫。
十恒河沙
作者：释印肃
朝代：宋

尘尘剎剎号南无，末后收来付老卢。
结果传灯周法界，谁人肯辨此工夫。
同轮歌
作者：释印肃
朝代：宋

应机互换不空同，任运随时转此公。
岂用千寻麻索拽，指端轻拨满寰中。
活泼泼，耀玲珑，相继联绵不断穷。
谁识那边关捩子，闲摇取笑各西东。
能应也资慵，无求不得此轮中。
坠石此时犹拙计，力多功浅众难供。
斯用寡，意丰浓，八万尘劳一点融。
饥渴永销从此脱，儿孙代代得昌隆。
不费力，实从容，超彼迷流摝井中。
莫令绳断沉泥底，手脚茫然杳绝踪。
谩道同轮歌表裏，到来观者莫儱侗。
知道本来无可说，屈伸俯仰示宗风。
同轮歌
作者：释印肃
朝代：宋

应机互换不空同，任运随时转此公。岂用千寻麻索拽，指端轻拨满寰中。活泼泼，耀玲珑，相继联绵不断穷。谁识那边关捩子，闲摇取笑各西东。能应也资慵，无求不得此轮中。坠石此时犹拙计，力多功浅众难供。斯用寡，意丰浓，八万尘劳一点融。饥渴永销从此脱，儿孙代代得昌隆。不费力，实从容，超彼迷流摝井中。莫令绳断沉泥底，手脚茫然杳绝踪。谩道同轮歌表里，到来观者莫儱侗。知道本来无可说，屈伸俯仰示宗风。
和光读金刚经以颂示之
作者：释印肃
朝代：宋

道人看经不识字，刹那须转千亿部。恒沙诸佛入微尘，达本契经无作做。
和光读金刚经以颂示之
作者：释印肃
朝代：宋

道人看经不识字，剎那须转千亿部。
恒沙诸佛入微尘，达本契经无作做。
四字书窗以印实相·其一
作者：释印肃
朝代：宋
体裁：七言绝句

得正无非离一安，印空圆足宝瀰漫。天魔外道从何有，体若虚空世岂干。
四字书窗以印实相·其三
作者：释印肃
朝代：宋
体裁：七言绝句

实离贯穿理不俱，一人直下体同渠。久停顽坐邪思起，返谤如来正觉虚。
四字书窗以印实相·其二
作者：释印肃
朝代：宋
体裁：七言绝句

佳乘两口草标头，共见同看水牯牛。昨夜牧人无被盖，今朝犹笑道无求。
四字书窗以印实相·其四
作者：释印肃
朝代：宋
体裁：七言绝句

田头十字路堂堂，钳口收心便厮当。领得摩尼真宝藏，却来警梦表提纲。
四字书窗以印实相·止
作者：释印肃
朝代：宋

得正无非离一安，印空圆足宝瀰漫。天魔外道从何有，体若虚空世岂干。佳乘两口草标头，共见同看水牯牛。昨夜牧人无被盖，今朝犹笑道无求。实离贯穿理不俱，一人直下体同渠。久停顽坐邪思起，返谤如来正觉虚。田头十字路堂堂，钳口收心便厮当。领得摩尼真宝藏，却来警梦表提纲。
因道友说陈抟打睡警之
作者：释印肃
朝代：宋

日当午，有巴鼻，莫似这汉打瞌睡。
精魄沉滞识神牵，堕入三途难出离。
我这裏，不如是，眼若不睡诸梦除。
端然静坐没牵缠，纵横自在无萦繫。
学道人，生惭愧，普庵万劫眼不闭。
鼻孔连天叫大哥，海纳细流通大意。
劝君修，休退志，坐断干坤无别义。
一条脊骨炼纯刚，撑天拄地更无二。
这光明，全体是，充满山河崇富贵。
明月堂堂皎碧天，绝待灵明撒手去。
一事无心了便休，祖门一句普天取。
离相非空无别是，无声之乐响啾啾。
因道友说陈抟打睡警之
作者：释印肃
朝代：宋

日当午，有巴鼻，莫似这汉打瞌睡。精魄沉滞识神牵，堕入三途难出离。我这里，不如是，眼若不睡诸梦除。端然静坐没牵缠，纵横自在无萦系。学道人，生惭愧，普庵万劫眼不闭。鼻孔连天叫大哥，海纳细流通大意。劝君修，休退志，坐断乾坤无别义。一条脊骨鍊纯刚，撑天拄地更无二。这光明，全体是，充满山河崇富贵。明月堂堂皎碧天，绝待灵明撒手去。一事无心了便休，祖门一句普天取。离相非空无别是，无声之乐响啾啾。
大众仰观
作者：释印肃
朝代：宋

多身一体少人知，不体无空自执迷。除非妙达斯三昧，个里圆观始不疑。
大众仰观
作者：释印肃
朝代：宋

多身一体少人知，不体无空自执迷。
除非妙达斯三昧，箇裏圆观始不疑。
大圆智镜
作者：释印肃
朝代：宋
体裁：古风

普庵非相亦非名，达本忘情不见人。孤月全收无意识，桂轮独耀绝纤尘。三祇一念汤消雪，万行须臾火烁冰。到此何劳声色问，共君本自镜圆明。若将铜器作天真，背黑面青赚学人。本性如空含万物，妙明寂照岂容尘。山河石壁三春雾，空色全彰六月冰。智自圆明非我所，不拘日月定光明。
学无学颂一十五首
作者：释印肃
朝代：宋

尝闻学道不依形，道不依形不离形。不离不依犹寐语，寻思寐语本天真。休道这边与那边，得时何更有枯偏。有为皆是梦，梦中明白体如然。莫向人前说是非，是非不到实希奇。假饶讲得天花坠，大地山河总不知。戴起枯髅撞眼睛，烧香设拜甚精勤。一盲引众谁人会，赚误世间多少人。病在己而过在师，脱师离己闷胡芦。从前学解皆忘却，撞头磕脑愈心粗。实见菩提说甚禅，大家打开过残年。相逢道伴何言语，无价真珠不用钱。达磨西来脑搭披，少林久坐若顽痴。如斯显赫非今古，唐土生灵谁得知。老卢得了不传衣，后代儿孙切莫疑。衣法亲传两不是，心心心印了无知。五家示派乱纵横，未到玄门语默争。诳谤自招无间业，直须全体坠深坑。夺下生机不作声，耳聋眼瞎妙明生。随流只欲传心印，岂是缘情粥饭僧。昨夜三更日卓中，满天星斗雨濛濛。三门佛殿相携手，要去西天路不通。翠竹山茶映落霞，猿啼鹊噪道谁誇。一叶坠时秋遍界，春风微动一时花。悟人寂寂心寥廓，迷者忙忙到处错。普观迷悟实无因，祇这如来大圆觉。周岁孩儿八十翁，若观老少绝宗风。众生世界本无有，妙在当人一性中。十方世界口相吞，不断圆音说普门。唯有普庵知说处，一个穷人不著裈。
学无学颂一十五首·其一
作者：释印肃
朝代：宋
体裁：偈颂

尝闻学道不依形，道不依形不离形。不离不依犹寐语，寻思寐语本天真。
学无学颂一十五首·其一一
作者：释印肃
朝代：宋

昨夜三更日卓中，满天星斗雨蒙蒙。
三门佛殿相携手，要去西天路不通。
学无学颂一十五首·其一二
作者：释印肃
朝代：宋

翠竹山茶映落霞，猿啼鹊噪道谁夸。
一叶坠时秋遍界，春风微动一时花。
学无学颂一十五首·其一五
作者：释印肃
朝代：宋

十方世界口相吞，不断圆音说普门。
唯有普庵知说处，一箇穷人不着裩。
学无学颂一十五首·其七
作者：释印肃
朝代：宋
体裁：偈颂

达磨西来脑搭披，少林久坐若顽痴。如斯显赫非今古，唐土生灵谁得知。
学无学颂一十五首·其三
作者：释印肃
朝代：宋
体裁：偈颂

莫向人前说是非，是非不到实希奇。假饶讲得天花坠，大地山河总不知。
学无学颂一十五首·其九
作者：释印肃
朝代：宋
体裁：偈颂

五家示派乱纵横，未到玄门语默争。诳谤自招无间业，直须全体坠深坑。
学无学颂一十五首·其二
作者：释印肃
朝代：宋
体裁：偈颂

休道这边与那边，得时何更有枯偏。有为皆是梦，梦中明白体如然。
学无学颂一十五首·其五
作者：释印肃
朝代：宋
体裁：偈颂

病在己而过在师，脱师离己闷胡芦。从前学解皆忘却，撞头磕脑愈心粗。
学无学颂一十五首·其八
作者：释印肃
朝代：宋
体裁：偈颂

老卢得了不传衣，后代儿孙切莫疑。衣法亲传两不是，心心心印了无知。
学无学颂一十五首·其六
作者：释印肃
朝代：宋
体裁：偈颂

实见菩提说甚禅，大家打开过残年。相逢道伴何言语，无价真珠不用钱。
学无学颂一十五首·其十
作者：释印肃
朝代：宋
体裁：偈颂

夺下生机不作声，耳聋眼瞎妙明生。随流只欲传心印，岂是缘情粥饭僧。
学无学颂一十五首·其十一
作者：释印肃
朝代：宋

昨夜三更日卓中，满天星斗雨濛濛。三门佛殿相携手，要去西天路不通。
学无学颂一十五首·其十三
作者：释印肃
朝代：宋
体裁：偈颂

悟人寂寂心寥廓，迷者忙忙到处错。普观迷悟实无因，祇这如来大圆觉。
学无学颂一十五首·其十二
作者：释印肃
朝代：宋

翠竹山茶映落霞，猿啼鹊噪道谁誇。一叶坠时秋遍界，春风微动一时花。
学无学颂一十五首·其十五
作者：释印肃
朝代：宋

十方世界口相吞，不断圆音说普门。唯有普庵知说处，一个穷人不著裈。
学无学颂一十五首·其十四
作者：释印肃
朝代：宋
体裁：偈颂

周岁孩儿八十翁，若观老少绝宗风。众生世界本无有，妙在当人一性中。
学无学颂一十五首·其四
作者：释印肃
朝代：宋
体裁：偈颂

戴起枯髅撞眼睛，烧香设拜甚精勤。一盲引众谁人会，赚误世间多少人。
宣说神咒
作者：释印肃
朝代：宋

痴人着色又扣声，岂解圆音不可听。
自古迄今宣不断，到家方觉少知音。
宣说神咒
作者：释印肃
朝代：宋

痴人著色又扣声，岂解圆音不可听。自古迄今宣不断，到家方觉少知音。
开钟示众法语
作者：释印肃
朝代：宋
体裁：七言绝句

总中有别异中同，成坏非干这一钟。收拾油铛并火熬，圆镕法器隮盲聋。
彭心斋讳逢源自作颂呈师师于一句下加三句·其一
作者：释印肃
朝代：宋
体裁：古风

妙哉心斋，浅入深埋。欲识神通并妙用，何妨运水及搬柴。
彭心斋讳逢源自作颂呈师师于一句下加三句·其三
作者：释印肃
朝代：宋
体裁：古风

中有居士，吞光饮露。无相光中有相身，无明路上无生路。
摩尼歌
作者：释印肃
朝代：宋

一颗摩尼非玉贝，不动随机方便快。无边无表实先天，亘古迄今无覆盖。六和同，心不在，放荡汪洋尘世外。个中无可表真如，不灭不生谁不爱。卓顽空，立世界，非界非空有谁解。返己回观一物无，光大圆融含百怪。珠体坚，吉怪坏，幻化元空灵本在。三十年看水牯牛，祇个沩山实奇最。华林子，通非内，蹋倒净瓶绝待对。天上天下独玄灵，直至如今少人会。老南泉，逞见解，提起猫儿人不买。一刀两断不曾分，主伴重重元不背。了非言，闻妙海，钻火逢烟莫放退。忽然杲日烁冰霜，不立微尘谁受罪。天网恢，非结解，遍布弥漫这三昧。堪笑衡阳没量人，弥勒光中拖布袋。
摩尼歌
作者：释印肃
朝代：宋

一颗摩尼非玉贝，不动随机方便快。
无边无表实先天，亘古迄今无覆盖。
六和同，心不在，放荡汪洋尘世外。
箇中无可表真如，不灭不生谁不爱。
卓顽空，立世界，非界非空有谁解。
返己迴观一物无，光大圆融含百怪。
珠体坚，吉怪坏，幻化元空灵本在。
三十年看水牯牛，祇箇沩山实奇最。
华林子，通非内，蹋倒浄缾绝待对。
天上天下独玄灵，直至如今少人会。
老南泉，逞见解，提起猫儿人不买。
一刀两断不曾分，主伴重重元不背。
了非言，闻妙海，钻火逢烟莫放退。
忽然杲日烁冰霜，不立微尘谁受罪。
天网恢，非结解，遍布弥漫这三昧。
堪笑衡阳没量人，弥勒光中拖布袋。
擎山持杵
作者：释印肃
朝代：宋
体裁：七言绝句

擎山抱岳疾如风，持杵拈槌解脱空。世间有相非身大，须弥总纳一尘中。
放光如来
作者：释印肃
朝代：宋
体裁：七言绝句

主伴重重绝世伦，今朝即是旧时人。迷悟是谁堪话会，姚黄魏紫一般春。
数珠歌
作者：释印肃
朝代：宋

如是数珠祇一颗，离垢摩尼光不破。佛说刹说众生说，三世一切说这个。未了人，休将过，成佛人希念佛多。却将妄念数如麻，念来年久却成魔。假慈悲，当什么，顺时吉，逆时祸。行住坐卧似风牵，诳谤佛法如行货。木槵子，麻穿过，假名一百单八个。和酒和肉耀心光，谁觉死来连汝堕。心念肉，口波波，业识如是怎奈何。灵府未清徒念佛，身心净土自弥陀。旃檀成，来惠我，拈起连天笑一和。自家不比这般人，黄叶止啼元是我。聪明人，犹较可，二乘闻说心如火。几百劫中用数珠，今日教人都诀破。善男子，不恁么，法无断灭言无过。一人道假百千虚，何不学西来达磨。不立文字无唱和，寂灭光中神护佐。九年面壁没人知，直指人心少林坐。雪齐腰，割臂堕，犹自惺惺不放过。徵诘神光勿得心，忽然解悟方担荷。报参玄，休懡㦬，决择身心是什么。虚空何物可相当，体得一如闲打坐。十方诸佛念珠同，法界圆明无两个。
数珠歌
作者：释印肃
朝代：宋

如是数珠祇一颗，离垢摩尼光不破。
佛说剎说众生说，三世一切说这个。
未了人，休将过，成佛人希念佛多。
却将妄念数如麻，念来年久却成魔。
假慈悲，当什么，顺时吉，逆时祸。
行住坐卧似风牵，诳谤佛法如行货。
木槵子，麻穿过，假名一百单八箇。
和酒和肉耀心光，谁觉死来连汝堕。
心念肉，口波波，业识如是怎奈何。
灵府未清徒念佛，身心浄土自弥陀。
旃檀成，来惠我，拈起连天笑一和。
自家不比这般人，黄叶止啼元是我。
聪明人，犹较可，二乘闻说心如火。
几百劫中用数珠，今日教人都诀破。
善男子，不恁么，法无断灭言无过。
一人道假百千虚，何不学西来达磨。
不立文字无唱和，寂灭光中神护佐。
九年面壁没人知，直指人心少林坐。
雪齐腰，割臂堕，犹自惺惺不放过。
征诘神光勿得心，忽然解悟方担荷。
报参玄，休懡㦬，决择身心是什么。
虚空何物可相当，体得一如闲打坐。
十方诸佛念珠同，法界圆明无两个。
无见顶相
作者：释印肃
朝代：宋

无影树下谁相识，琉璃殿内绝形名。千岩色□祥光现，万壑松风和没人。
无见顶相
作者：释印肃
朝代：宋

无影树下谁相识，瑠璃殿内绝形名。
千岩色□祥光现，万壑松风和没人。
显元歌
作者：释印肃
朝代：宋

不识本家元宝贝，汩没缘尘生死快。
阿赖耶识藏无明，十八界缠缯网盖。
贪嗔痴，常在在，心镜空花分内外。
不知四大假成躯，妄执六尘增渴爱。
迷此心，有三界，大地茫茫谁晓解。
依师戒定学看经，闻通真空即生怪。
世间物，无不坏，唯独法身镇长在。
毛吞巨海有谁知，芥纳须弥实奇最。
本无外，亦非内，心法无形无可对。
假施七宝满三千，道眼未开心不会。
莫说知，休谈解，自骊珠，不着买。
用无尽处示众生，识不破人还□□。
听语言，为教诲，不脱声闻生进退。
剎那一念入魔群，万劫虚招无间罪。
本无传，莫求解，祇这灵光终不昧。
大无边表细无尘，圆觉一轮如意袋。
显元歌
作者：释印肃
朝代：宋

不识本家元宝贝，汩没缘尘生死快。阿赖耶识藏无明，十八界缠缯网盖。贪嗔痴，常在在，心镜空花分内外。不知四大假成躯，妄执六尘增渴爱。迷此心，有三界，大地茫茫谁晓解。依师戒定学看经，闻通真空即生怪。世间物，无不坏，唯独法身镇长在。毛吞巨海有谁知，芥纳须弥实奇最。本无外，亦非内，心法无形无可对。假施七宝满三千，道眼未开心不会。莫说知，休谈解，自骊珠，不著买。用无尽处示众生，识不破人还□□。听语言，为教诲，不脱声闻生进退。刹那一念入魔群，万劫虚招无间罪。本无传，莫求解，祇这灵光终不昧。大无边表细无尘，圆觉一轮如意袋。